Susret srpskih i beloruskih firmi danas u Beogradu\nTanjug 3. decembra 2019. 09:00\nBEOGRAD – U Beogradu će danas biti održan poslovni Forum „Srbija-Belorusija“, čiji je cilj unapređenje i razvoj privredne saradnje dve zemlje.\nU organizaciji Privredne komore Srbije i u saradnji sa Beloruskom trgovinsko-industrijskom komorom i Ambasadom Belorusije u Beogradu, u Palati Srbija biće potpisani komercijalni ugovori srpske i beloruske strane, dok će se na radnom delu Foruma održati bilateralni susreti srpskih i beloruskih firmi.\nSrbija je, prema najnovijim dostupnim podacima, za devet meseci ove godine u Belorusiju izvezla robe i usluga u vrednosti od 41,4 miliona dolara što je povećanje od 12,8 odsto u odnosu na isti period prošle godine.\nRobna razmena poljoprivrednih i prehrambenih proizvoda između dve zemlje je ispod 20 miliona dolara, a može biti i do dva ili tri puta viša s obzirom na pogodnosti iz Sporazuma o slobodnoj trgovini sa Evroazijskom unijom.\nU 2018. godini ukupna razmena poljoprivredno-prehrambenih proizvoda iznosila je 10,4 miliona američkih dolara, od čega je naš izvoz bio oko osam miliona dolara, dok je uvoz iz Belorusije iznosio 2,4 miliona americkih dolara.\nZa 10 meseci ove godine u Belorusiju je izvezeno poljoprivrednih proizvoda u količini od 3,4 hiljade tona, ukupne vrednosti 5,2 miliona američkih dolara, najviše stočne hrane, konzervisani kukuruz šecerac, grašak.\nIz Belorusije je u istom periodu uvezeno poljoprivrednih proizvoda u količini od 12.000 tona, ukupne vrednosti 4,7 miliona američkih dolara i to najviše mladog krompira i crnog luka.


Sada već davne 1992. godine Stanimir Vujanac je svoje dugogodišnje inženjersko iskustvo pretočio u privatan biznis i osnovao u Kragujevcu 05. Oktobra preduzeće "IC" Inženjering d.o.o., koje je se razvilo u pravu porodičnu firmu koja i u ovim kriznim vremenima može da se pohvali razvojem i uspešnošću poslovanja.\nDanas se kao vlasnik na čelu preduzeća nalazi sin osnovača magistar tehničkih nauka Rodoljub Vujanac, a direktor je diplomirani inženjer Dejan Maksimović. Obojica mašinski inženjeri sa licencama za projektovanje i izvođenje radova u oblasti transportne i skladišne tehnike. Kao recept uspešnog poslovanja ističe se ozbiljan pristup svakom poslu, isti tretman svih poslovnih partnera i pre svega poštovanje ugovorenih obaveza.\nU "IC" Inženjeringu u poslednjih devetnaest godina ostvareno je jedinstvo iskustva, teorije i prakse ali i mladosti. Veoma je bitno i stalno usavršavanje i praćenje savremenih dostignuća u oblastima kojima se preduzeće bavi. Ova kragujevačka firma se na vreme prilagodila i svim standardima koje važe u EU, što je i znak daljih planova u razvoju i najava iskoraka i na ta tržišta.\nSedište preduzeća se nalazi u Atinskoj 30/4 u naselju Aerodrom. Proizvodnja i magacin preduzeća su trenutno smešteni u ulici Oktobarskih žrtava br. 11 u naselju Grošnica. Dalji planovi "IC" Inženjeringa iz Kragujevca je završetak investicije nove proizvodne hale od 1500 m2 čime bi tehnološki proces projektovanja, izrade i montaže bio u potpunopsti unapređen. To će omogućiti i povećanje broja zaposlenih u postojećem timu inženjera, tehničara i visokokvalifikovanih majstora čiji je prosek godina oko trideset.\nOno što se u "IC" Inženjeringu očekuje, a uslovljava ne samo njihov, već i razvoj svih ostalih preduzeća u Srbiji je konačna stabilizacija privređivanja i klima koja će omogućiti oživljavanje privrede, pre svega kroz širenje proizvodnje što znači i nove investicije, a sve to je moguće u stabilnijim političkim uslovima i većem prilivu svežeg kapitala.


U Crvenom krstu u Staroj Pazovi u toku ove nedelje očekuju rezultate analize za obrok na koji je tokom predhodne nedelje bilo primedbi od strane korisnika Narodne kuhinje. U međuvremenu je za potrebe, upravo Narodne kuhinje urađeno mnogo toga, kaže Milan Skoko sekretar Crvenog krsta:-Završava se revizija evidencije korisnika narodne kuhinje,\ni broj krisnika će se verovatno i uvećati jer imamo jako puno novih korisnika i dobijamo novi kazan. Opština je završila teneder i čekamo da svaki dan stingne novi kvalitetniji kazan, rekao je Skoko. Inače, iz Crvenog krsta stižu lepe vesti i sa takmičenja učenika osnovnih i srednjih škola. U Bačkoj Palanci je održano takmičenje u prvoj pomoći, naša ekipa u konkurenciji osnovnih škola je osvojila šesto, a ekipa gimnazije sedmo mesto, rekao je Skoko.\nFotografija: Milan Skoko


Dodela “Draganove nagrade” na tribini za najstarije u opštinskom Centru : Gradska Opština Novi Beograd\nDodela “Draganove nagrade” na tribini za najstarije u opštinskom Centru\nU sredu 21. septembra u prostorijama opštinskog Centra za brigu o starima, deci i osobama sa invaliditetom „Novi Beograd“, u sa saradnji sa Udruženjem građana “Amity”- Snaga prijateljstva održana je prva tribina sa našim najstarijim sugrađanima posle punih sedam meseci pauze zbog proglašenja pandemije Kovid 19 u manjoj grupi uz poštovanje svih propisanih mera zaštite.\nOva tribina je organizovana sa ciljem da se okupe najstariji kako bi smo sa njima razgovarali o značaju aktivnog starenja i u vreme pandemije Kovid 19.\nNa tribini su dodeljena priznanja za najbolju žensku i mušku putopisnu priču i pesmu autora starijih od 60 godina laureatima Šestog literarnog konkursa „Draganova nagrada“ koji je organzovalo Udruženje građana “Amity”- Snaga prijateljstva učesnicima konkursa iz Beograda, Zrenjanina i Kovačice.\nNa početku tribine obratila se direktorka opštinskog Centra Milka Milovanović-Minić:\n„Veoma smo srećni što smo u prilici da budemo domaćini kako ove tribine tako i ove divne tradicionalne manifestacije literarnog stvaralaštva u trećem dobu koju su pokrenuli naši partneri i saradnici iz Udruženja „Amity“ sa kojim naš Centar sarađuje od svog osnivanja. Ovo je istovremeno značajna prilika da se sa najstarijima razgovara o periodu izolacije i neizvesnosti tokom pandemije COVID 19 koja je još uvek naša realnost sa kojom moramo da naučimo da živimo štiteći sebe i druge svesno se pridržavajući svih mera zaštite”. Sve prisutne je pozvala da budu slobodni da iznesu svoje ideje o dodatnim načinima podrške koju bi Centar i opština Novi Beograd mogli da obezbede u budućnosti da se ova divna manifestacija nastavi.\n„Ova kontinuirana akcija doprinosi i smanjenju stereotipa i predrasuda, koji su inače sve prisutni u odnosu na stariju populaciju, kako u našoj zemlji, tako i u drugim zemljama u okruženju.“-rekla je Nada Satarić ispred UG Snaga prijateljstva „Amity“. Cilj ove aktivnosti je da promoviše aktivno starenje i da stvori prostor za razmenu iskustava, znanja, lepota i izazova starenja i mudrosti koju imaju ljudi sa 60 i više godina.-dodala je.\nOva tribina će nam ostati u sećanju po veoma posebnoj atmosferi i uzbuđenju kod svih učesnika jer su svima tokom prethodnih sedam meseci nedostajala ovakva druženja, prijateljski razgovori sa savremenicima i tople reči podrške i razumevanja.\nBilo je mnogo izazova tokom vanrednog stanja i različitih reakcija na zabrane izlaska za starije Neki su to podneli lakše, a neki teže ali su svi saglasni da je pisanje bilo jedan od lekova za dušu, kao i čitanje.


Kursevi stranih jezika - Victorious - Edukativni kutak\nEdukativni kutak „Victorious“ organizuje kurseve nemačkog i engleskog jezika nivoa znanja A1,A2,B1 i B2.\nNaši programi stranih jezika zasnivaju se na najvišim evropskim i svetskim standardima propisanim Zajedničkim evropskim referentnim okvirom za strane jezike ZEROJ.\nSva potrebna nastavna sredstva obezbedjuje Edukativni kutak „Victorious“ (knjige,sveske,pribor za rad...)\nZajednički evropski referentni okvir za jezike - ZEROJ (eng. Common European Framework of Reference for Languages - CEFRL ili CEF), prvi put je objavljen 2001. Sadrži smernice koje je Savet Evrope izradio zajedno sa ustanovama ALTE (Udruženje jezičkih ispitnih centara u Evropi) i EAKUALS (Evropska asocijacija za kvalitetne jezičke usluge). Glavni cilj je bio na objektivan način opisati znanje studenata stranih jezika širom Evrope te održavanje visokih kriterijuma poučavanja stranih jezika. Jedan je od osnovnih dokumenata Evropska jezička mapa koja se sastoji od tri dela: jezičkog pasoša, jezičke biografije i Dosijea.\nSuština je ZEROJ-a u postavci da se usvajanje znanja jezika odvija u pet jezičkih delatnosti koje su sve jednako važne: jezičke strukture (ili gramatika i vokabular), čitanje, pisanje, slušanje i govor.\nPostoje tri glavna nivo: A, B i C.\nA1 - osnovni korisnik\nMože da razume i koristi poznate svakodnevne izraze i vrlo osnovne fraze u cilju zadovoljenja potreba konkretnog tipa.\nMože da se predstavi sebi i drugima i može da postavlja i odgovori na pitanja o ličnim detaljima kao što su gde živi, ljude koje poznaju i stvari koje imaju.\nMože da deluje na jednostavan način pod uslovom da druga osoba razgovara polako i jasno i spremna je da pomogne.\nA2 - osnovni korisnik\nMože da razume rečenice i često korišćene izraze koji se odnose na oblasti najrelevantnije relevantnosti (npr. Veoma osnovne lične i porodične informacije, kupovina, lokalna geografija, zapošljavanje).\nMože da komunicira u jednostavnim i rutinskim zadacima koji zahtevaju jednostavnu i direktnu razmenu informacija o poznatim i rutinskim pitanjima.\nMože jednostavno opisati aspekte svoje pozadine, neposrednog okruženja i pitanja u područjima kojima je hitna potreba.\nB1 - nezavisni korisnik\nSrednji nivo znanja\nMože da razume glavne tačke jasnog standardnog unosa o poznatim stvarima koja se redovno sreću u radu, školi, slobodno vreme itd.\nMože se baviti većinom situacija koje se mogu pojaviti dok putuju na području na kojem se jezik govori.\nMože proizvesti jednostavan povezan tekst na teme koje su poznate ili od ličnog interesa.\nMože opisati iskustva i događaje, snove, nade i ambicije i ukratko navesti razloge i objašnjenja za mišljenja i planove.\nB2 - nezavisni korisnik\nViši srednji nivo znanja\nMože da razume glavne ideje kompleksnog teksta na konkretnim i apstraktnim temama, uključujući tehničke diskusije u svojoj oblasti specijalizacije.\nMože da stupi u interakciju sa određenim nivoom tečnosti i spontanosti, što čini redovnu interakciju sa izvornim govornicima prilično moguće bez napora za bilo koju stranu.\nMože proizvesti jasan, detaljan tekst o širokom spektru tema i objasniti stav prema aktuelnom pitanju, dajući prednosti i mane različitih opcija.\nC1 - stručan korisnik\nNapredni nivo znanja\nMože da razume širok spektar zahtevnih, dužih klauzula i prepozna implicitno značenje.\nMože tečno i spontano izraziti ideje bez očiglednog traženja izraza.\nMože da koristi jezik fleksibilno i efikasno u društvene, akademske i profesionalne svrhe.\nMože proizvesti jasan, dobro strukturiran i detaljan tekst o složenim predmetima, pokazujući kontrolisanu upotrebu organizacionih obrazaca, konektora i kohezivnih uređaja.\nC2 - stručan korisnik\nStručan nivo znanja\nMože lako razumeti gotovo sve što je čulo ili pročitalo.\nMože da rezimira informacije iz različitih govornih i pisanih izvora, rekonstruiše argumente i izveštaje u koherentnoj prezentaciji.\nMogu se izraziti spontano, veoma tečno i precizno, diferencirajući finije nijanse značenja čak iu najkompleksnijim situacijama.


Животна средина шанса за највеће унапређење односа Србије и САД | Socijalistička partija Srbije\nŽivotna sredina šansa za najveće unapređenje odnosa Srbije i SAD Vesti\n10 avgusta, 2017 u 14:37\nMinistar zaštite životne sredine Goran Trivan poručio je da Srbija i Sjedinjene Američke Države (SAD) najveći prodor u unapređenju međusobnih odnosa mogu da naprave u oblasti zaštite životne sredine jer je ona, kako je istakao, neopterećena hipotekama i predstavlja neograničeno polje za saradnju država.\nGovoreći na srpsko-američkoj poslovnoj konferenciji u saveznoj državi Merilend, ministar Trivan je pozvao kompanije iz SAD da investiraju u Srbiji, posebno u oblastima upravljanja otpadnim vodama i otpadom.\n„Prema postojećim procenama, Srbiji su u oblasti voda potrebna ulaganja od oko 4,9 milijardi evra, a za upravljanje čvrstim otpadom oko 900 miliona evra. Za remedijaciju i dekontaminaciju zemljišta samo na zagađenim industrijskim lokalitetima potrebno je preko 470 miliona evra“, rekao je ministar Trivan.\nOn je dodao da je Srbija posebno zainteresovana i za zbrinjavanje istorijskog i opasnog otpada, kao i za obnovljive izvore energije.\n„Budući razvoj Srbije mogao bi da bude zasnovan upravo na investicijama u poslove u zaštiti životne sredine. Budućnost podrazumeva razmatranje nedeljivog trougla ekonomije, životne sredine i energetike“, istakao je ministar Trivan.\n„Naša ambicija je da sa svim zainteresovanima u svetu razgovaramo o investicijama koje uključuju i oblasti od ekološkog turizma, preko proizvodnje organske hrane, do industrije“, naglasio je ministar Trivan i pozvao čelnike države Merilend da sa svojom privredno-političkom delegacijom posete Srbiju.\nIzražavajući zadovoljstvo što imaju priliku da ugoste ministra Trivana, neki od najviših čelnika države Merilend, kao što su državni sekretar Džon Vobensmit, sekretar za životnu sredinu Ben Grambles i sekretar za prirodne resurse Mark Belton, predstavili su kapacitete Merilenda i napore koje preduzimaju na planu zaštite životne sredine. Izrazili su spremnost da Srbiji prenesu iskustva Merilenda i sagledaju oblasti u kojima je moguća međusobna saradnja.


IZABRAN TREĆI PUT: Pastor predsednik Skupštine Vojvodine\nIŠTVAN Pastor, predsednik Saveza vojvođanskih Mađara i dosadašnji predsednik Skupštine Vojvodine, ponovo je izabran na tu funkciju.\nPastor je treći put izabran na ovu funkciju.\n"Nikad se do sad nije desilo da je Skupština konsiturisana van prostorija Skupštine Vojvodine. Želeli smo da poštujemo rokove i da sačuvamo legitimitet i legalitet Skupštine", rekao je Pastor.\nSOCIJALISTI I ŠAPIĆ JOŠ NA ČEKANJU: Pastor opet šef parlamenta. Koalicija zavisi od dogovora o republičkoj vladi\n29. 07. 2020. u 07:15\nizbori u Srbiji Skupština Vojvodine Ištvan Pastor SVM predsednik Skupštine APV


NOVI SAD – Od 465 naseljenih mesta u Vojvodini 46 nema javni vodovod, što je oko 100.000 stanovnika ili između četiri i pet procenata ukupnog stanovništva AP Vojvodine, dok istovremeno tek trećina ima sistem kanalizacije, istakao je za naš list pokrajinski sekretar za poljoprivredu, vodoprivredu i šumarstvo Branislav Bogaroški. Uprkos činjenici da sekretarijat na čijem je čelu svake godine sve više sredstava izdvaja za poboljšanje uslova u ovoj oblasti, Bogaroški smatra da rešavanje navedenog problema mora pratiti i državna politika.\n– Ni u narednom periodu neće biti većih pozitivnih pomaka kad su u pitanju kapitalne investicije (fabrike vode i prečistači otpadnih voda) jer su sredstva za sopstveno učešće koja mogu obezbediti lokalne samouprave vrlo skromna, dok sredstava iz drugih izvora kao što su republika, strane donacije, fondovi iz EU ili krediti ne dolaze baš lako – upozorava Bogaroški navodeći da je zasad jedini siguran izvor finansiranja upravo Pokrajinski sekretarijat za poljoprivredu, koji svake godine daje sve više bespovratnih sredstava i jedini rešava egzistencijalna pitanja u ruralnim sredinama.\nNedovoljna, ali konstantna ulaganja\nPokrajinski sekretar ističe da su u ovoj godini 143 miliona dinara namenjena sufinansiranju projekata izgradnje i rekonstrukcije kanalizacionih sistema u lokalnim samoupravama u AP Vojvodini, a 200 miliona dinara je namenjeno vodovodima. A poslednjih 12 godina sekretarijat je u sufinansiranje vodovodnih sistema uložio dve milijarde dinara, dok je za izgradnju i rekonstrukciju kanalizacije u lokalnim samoupravama izdvojeno 805 miliona dinara. Lokalne samouprave imale su obavezu da u tim projektima učestvuju s najmanje 15 odsto sredstava, dok je ostalo obezbeđivala AP Vojvodina.\n– Kod vodosnabdevanja se pre svega radilo na zameni dotrajalih cevi glavnih dovodnika, spajanju linijskih mreža i pretvaranja u prstenaste, zameni crpnih agregata, ugradnji mernih uređaja protoka (vodomera), hlorinatora, degazatora, frekventnih regulatora i drugih delova elektromašinske opreme u crpnim stanicama i fabrikama vode. Imali smo zamene bunarske opreme i spajanje s glavnim cevovodima, izgradnju trafostanica, a u naseljenim mestima koja dosad nisu imala sistemski rešeno pitanje vodosnabdevanja radovi su obuhvatili sve gore nabrojane, samo što je tu reč o kompletno novim projektima o bušenju i opremanju bunara, izgradnji vodovodne mreže, postrojenja za prečišćavanje i doradu pijaće vode, izgradnji javnih česmi, pristupnih puteva do mini-fabrika vode i slično – naveo je Bogaroški. On ukazuje i na to da je situacija u pogledu kanalizacije znatno lošija od vodosnabdevanja.\n– Stanje u pogledu kanalizacije nije zadovoljavajuće kad su u pitanju gradovi i opštine, dok je u slučaju naseljenih mesta to na nivou statističke greške – ukazao je Bogaroški ističući da izgradnja kanalizacije, a posebno prečistača, zahteva mnogo finansijskih sredstava koja gradovi i opštine ne mogu da obezbede jer njihova javna komunalna preduzeća ne posluju s dobitkom. Dodao je i da je retkost da se vodovodi i kanalizacije grade iz sredstava samodoprinosa, što je nekad u Vojvodini bila uobičajena praksa. Pokrajinski sekretar smatra da je, zbog svega navedenog, neophodno uvesti ekonomsku cenu vode za sve korisnike, a ne da kao dosad ona bude socijalna kategorija. – Pored toga, važno je sanirati oštećenja i neutralisati gubitke u distributivnoj mreži koji idu i do 40 procenata. Najveći gubici u poslovanju vodovoda beleže se tamo gde je princip paušalnog plaćanja na osnovu broja članova domaćinstva i gde su cene daleko niže od tržišnih. Tu onda nema mogućnosti za proširenje kapaciteta niti za bilo kakva ulaganja – ističe Branislav Bogaroški. Deo rešenja je, prema njegovim rečima, i to da lokalne samouprave treba u svojim godišnjim budžetima planiraju više sredstava za ove namene iz sopstvenih prihoda, preusmeravanjem poreskih prihoda od viših nivoa vlasti i drugih izvora. Takođe, dodaje Bogaroški, lokalne samouprave, kao osnivači lokalnih preduzeća za vodovod i kanalizaciju, treba da pomognu u saniranju dugova tih preduzeća podrškom za otplatom njihovih dugovanja kroz garancije za kredite i reprograme otplata jer će samo tako moći kvalitetno i konačno da reše problem koje imaju s vodosnabdevanjem i kanalizacionim sistemima.\nuglavnom septičke jame\nŠirom Vojvodine postoji svega 27 prečistača otpadnih voda, od kojih je pet novih, a od 22 ranije izgrađena svega 11 je u ispravnom stanju i obavljaju svoju namenu, upozorio je Branislav Bogaroški. Trećina stanovništva je pokrivena izgrađenim kanalizacionim sistemima, a prigradska naselja uglavnom koriste septičke jame, dodaje on ukazujući na to da je 2014. godine odobreno i sufinansirano 14 projekata u iznosu od 76 miliona dinara. U nameri da olakša opštinama da dođu do projekata s kojima bi aplicirali prema sekretarijatu, ministarstvima, fondovima, stranim donatorima i drugim finansijerima, sekretarijat je poslednjih pet godina odobrio 215 miliona dinara za izradu 119 projekata. Na taj način mnoge opštine su, tokom zimskih meseci van građevinske sezone, radile na kompletiranju projektno-tehničke dokumentacije i dobijanju neophodnih urbanističkih i vodnih akata (uslova, saglasnosti, građevinskih dozvola), kao i na obezbeđenju sopstvenog novčanog učešća za predviđenu investiciju.\n465 naseljenih mesta u Vojvodini\n46 mesta sa oko\nnema javni vodovod!\nsvega 27 prečistača otpadnih voda,\na 11 je ispravno!


Početna · Zdravlje · Uz 4 domaća tonika do bistrih misli\nPre farmaceutskih proizvoda stručnjaci u medicni su pravili mešavine u vidu tonika čija je namena bila da se poboljša zdravlje. U prošlosti, tonici su bez razmišljanja bili često neproverene mešavine, ali sada imamo nauku čiji je cilj da pokaže efikasnost biljaka kao zdravstvenih pokretača, tako da i mi možemo sami da pravimo tonike kod kuće.\nOva četiri recepta za tonik sadrže sastojke koji vam mogu pomoći u razvijanju memorije, koncentracije i fokusa. Ne samo što ćete se osećati bolje, već su i izvrsnog ukusa.\nTonik #1: Hladan čaj sa ruzmarinom i nanom\nRuzmarin je biljka koja stimuliše i obnavlja nervni sistem i pomaže kod koncentracije. Pomaže kod protoka krvi do mozga, stimuliše pamćenje i kognitivnu funkciju. Nana ima slične karakteristike i dodaje svežinu u čaju.\n1. 2 sveže grančice ruzmarina\n2. 7-10 svežih listića nane\n4. med (po želji)\n1. Prokuvajte 4 šolje vode\n2. Ubacite ruzmarin i nanu, puste da kuva još 2-5 minuta, dok voda ne dobije tamnu boju\n3. Sklonite sa šporeta i ostavite da se ohladi 5-10 minuta\n4. Dodajte limun i med (ako želite)\n5. Kada se dovoljno ohladi, prespite u bokal\n6. Stavite u frižider na 2h.\nTonik #2: Mineralna voda sa listom Ginko\nGinko list se koristi godinama u kineskoj medicini, kao dobro poznat pokretač energije i cirkulacije, stimuliše pamćenje kod zdravih ljudi i ljudi sa demencijom.\n1. 4 ginko lista\n2. 250 ml mineralne vode\n4. stevia u tečnom stanju (po želji)\n1. Prokuvajte 2 šolje vode\n2. Dodajte ginko listove i kuvajte 2-5 minuta, dok voda ne dobije tamnu boju\n3. Sklonite sa šporeta i ostavite da se odstoji 5-10 minuta\n4. Podelite u 2 velike čase i dodajte 2 kapi tečne stevije u svaku čašu (ako želite)\n5. Dodajte led i ispunite čaše sa kiselom vodom.\nTonik #3: Ženšen čaj sa đumbirom\nOvaj tonik je savršen ukoliko se osećate bez energije i imate osećaj da će vas uhvatiti prehlada. Pored odmora, ovaj čaj vam može pomoći u čišćenju misli. Ženšen je još jedna dobro poznata biljka u kineskoj medicini sa mnogo koristi, najviše za mozak. Laboratorijska i ljudska istraživanja su pokazala da ženšen pomaže kod učenja, pamćenja i kod razvijanja fizičke sposobnosti, što dovodi do dodatnog mentalnog ili fizičkog napretka. Ženšen sadrži mnogobrojne antioksidanse, smanjuje upale i poboljšava imuni sistem.\n1. 3-5 tankih komadića ženšen korena\n2. 2 tanka komadića đumbira\n3. limun i med (po želji)\n2. Dodajte ženšen i đumbir. Kuvajte 2-5 minuta, dok voda ne dobije tamnu bolju\n3. Sklonite sa šporeta, sačekajte da se ohladi dok ne dodje do sobne temperature\n4. Dodajte limun i med po želji\nTonik #4: Mate čaj uz francusku presu\nMate čaj je tradicionalno piće u Južnoj Americi koji sadrži prirodne antioksidanse fenolnih jedinjenja i prirodni kofein, koji pomaže u stimulisanju mozga da razbistri misli. Iako se tradicionalna Mate čaj pravi u specijalnoj šolji, vi možete pripremiti uz francusku presu.\n1. 2 kašičice mate biljke\n2. 500 ml vode, skoro prokuvale\n1. Stavite mate biljku u francusku presu\n2. Prelite vodu preko mate biljke i ostavite da odstoji 3-5 minuta\n3. Pritisnite francusku presu\n4. Poslužite i dodajte zaslađivač, ukoliko želite.\nUkoliko vam je potrebna dodatna energija da očistite um i da se koncentrišete, ne koristite komercijalna energetska pića i slatka pića. Možete da napravite vaše tonike kod kuće, koji vam mogu pomoći u poboljšanju pamćenja, koncentracije i kognitivne funkcije, kao i kod poboljšanja zdravlja.


Zdravstveni Turizam Online Srbija\nIdeja za nastanak jedinstvenog sajta-portala nametnula se u želji da se dobiju najbrže, najdostupnije informacije vezane za obezbeđivanje svih zdravstvenih usluga koje korisniku mogu da pruže renomirani doktori u Srbiji u svojim ustanovama. Shvativši da je za pronalaženje adekvatnih pojmova potrebno izdvojiti dosta vremena i na kraju raspolagati delimičnim podacima, Centar Omnia medica kreirao je sveobuhvatan portal Zdravstveni turizam - sve na jednom mestu.\nViše od 3,07 miliona ljudi u Srbiji koristi računar svakog ili skoro svakog dana, dok 27,2 odsto građana nikada nije koristilo kompjuter, pokazuje nedavno objavljeno istraživanje Republičkog zavoda za statistiku (RZS) o upotrebi informaciono-komunikacionih tehnologija u našoj zemlji.\nTako ni ne čudi da ljudi očekuju prave informacije na internetu iz oblasti koja je u sferi njihovih interesovanja. Najosetljivija tema za traženje istinitih informacija na internetu svakako je iz oblasti medicine, pa u cilju da se ljudi dobro informišu i da mogu pronaći sve na jednom mestu, Centar Omnia medica kreirao je sajt "Zdravstveni turizam" koji nudi posetiocima sajt-portal sa proverenim informacijama i savetima, kako nam je rekla dr Tatjana Sekulović .\nKako je nastao sajt i da li je ovo prvi sajt, kod nas, na kome možemo naći sve na jednom mestu?\nKoji je cilj sajta Zdravstveni turizam?\nCilj sajta je da se svima, kako korisnicima, tako i pružaocima usluga, na najpristupačniji način, kroz integrisanje svih relevantnih kategorija koje se tiču zdravlja, predstave sve mogućnosti i potencijali kojima raspolaže naša zemlja.\nŠta ste objedinili na ovom sajtu, šta sve možemo naći na njemu?\nNa potralu smo postavili i objedinili sve ono što bi zanimalo svakog građanina, ustanovu ili kompaniju, a vezano je za održavanje i unapređenje zdravlja.\nSajt je struktuiran i podeljen na određene segmente koji su međusobno povezani na način da pružaju konkretne, precizne odgovore na različita pitanja i vode osobu do mesta koje odgovara specifično postavljenim zahtevima.\nDetaljno su prezentovane grane medicine i usluge koje se mogu obaviti u različitim zdravstvenim ustanovama, u određenim gradovima. Simptomi bolesti upućuju na određenu oblast medicine, a postavljen je i kompletan šifarnik bolesti (dijagnoze).\nU okviru zdravstvenog turizma prikazane su banje u Srbiji, wellness i spa centri koji postaju neizostavna ponuda turističkih aranžmana, estetski i kozmetički centri. Posebno smo obradili i objedinili oblast kao što su medicinski preparati, koja podrazumeva lekove, medicinska sredstva, kozmetičke proizvode, biljne lekove i čajeve, homeopatske proizvode, suplemente.\nNa jednom mestu prikazana su obaveštenja o predstojećim događajima kao što su: kongresi, seminari, konferencije i raspored održavanja edukacija određenih, akreditovanih zdravstvenih ustanova.\nPosetioci našeg sajta su svi: stanovnici naše zemlje, dijaspora, stranci (sajt ima mogućnost direktnog prevođenja na sve jezike), različite kompanije i ustanove koje su u potrazi za što boljim i sveobuhvatnim predstavljanjem svojih usluga i pozicioniranjem.\nNa sajtu postoje i korisni saveti, kao i blogovi o zdravlju, da li imate podatak šta je najposećenije i šta to ljude najviše zanima?\nRazličita su interesovanja ako se uzmu u obzir parametri kao što su pol, godine, nivo obrazovanja. Svi posetioci našeg sajta zainteresovani su za svoje zdravlje generalno, ali posmatrano sa različitih aspekata: pored informacija koje se odnose na konkretne zdravstvene probleme, dosta je onih koji prate metode koje postoje u estetskim i kozmetičkim centrima, naročito su zainteresovani za određene grane medicine i usluge koje podrazumevaju lečenja bolesti, kao i za rehabilitaciju u banjskim centrima.\nZanimljivo je da ima dosta interesovanja za određenim doktorima, koji su poznati i priznati eksperti u svojim oblastima. Popularni blog se stalno ažurira i obogaćuje novostima iz sveta medicine.\nDa li Srbija ima potencijal u zdravstvenom turizmu?\nSve relevantne institucije koje se bave ovom temom, od ministarstava do pojedinačnih ustanova saglasne su u stavu: Srbija ima veliki potencijal za razvoj zdravstvenog turizma.\nTaj potencijal se ogleda u postojanju stručnog kadra i u prirodnim resursima.\nČime možemo da se pohvalimo, kojim ogrankom medicine u odnosu na region?\nPoznato je da u našoj zemlji postoji veliki broj stručnjaka koji su traženi i u inostranstvu.\nNaši lekari se kontinuirano edukuju, prenose svoje znanje i uvode savremene tehnologije i procedure u svoj rad. Postoji dosta zdravstvenih ustanova koje svojom opremljenošću pružaju zdravstvene usluge na svetskom nivou.\nZapaženo je da do sada prednost imaju grane hirurgije (plastična, rekonstruktivna, estetska), stomatologija i renovirana banjska lečilišta.\nAutorski tekst: BalkanIn.com


Admir Lisica Archives - Page 6 of 40 - AKOS\nHome > Posts tagged "Admir Lisica" (Page 6)\nPiše: Admir Lisica Prnjavor je u javnosti već preko stotinu godina poznat kao „Evropa u malom“. Razlog zbog čega je ovaj kraj dobio ovakav epitet leži u činjenici što u Prnjavoru živi veliki broj nacionalnih manjina koje su u Bosnu i Hercegovinu počeli pristizati nekoliko godina nakon okupacije Austro-Ugarske. Najbrojniji Ukrajinci Šire područje\nPiše: Admir Lisica Uslijed agresije na Bosnu i Hercegovinu, veliki broj Bošnjaka morao je napustiti svoja dotadašnja mjesta življenja. U vrijeme haosa i neizvjesnosti, u veoma kratkom roku morale su se pronaći privremene destinacije koje bi garantirale željenu sigurnost. Republika Bosna i Hercegovina, kao međunarodno priznata država, naišla je na razumijevanje\nNabavite svoj primjerak knjige “Priče iz dijaspore i domovinskih zemalja”\nOno po čemu je posebno poznata u švedskim medijima je njena borba protiv islamofobije i ostalih vidova diskriminacije Piše: Admir Lisica Švedska političarka bošnjačkih korijena, Umihana Rašović-Kasumović na predstojećim izborima u Švedskoj kandidatkinja je na čak pet različitih izbornih listi. Ono po čemu je posebno poznata u švedskim medijima je njena borba protiv\nPiše: Admir Lisica U organizaciji Udruženja "Svitanje“ iz Sarajeva održana je završna manifestacija u okviru "Ljetne škole 2018". Velika sala Općine Novi Grad bila je ispunjena sa oko stotinu polaznika ovogodišnje ljetne škole koji su uspješno završili edukacije u trajanju od tri sedmice. Ljetna škola je dugogodišnji projekat Udruženja "Svitanje“ iz Sarajeva


Jukić: Incko i drugi narušavaju nezavisnost sudskog sistema\nTanjug 10. juna 2019. 14:56\nSARAJEVO – Potpredsednica Visokog sudskog i tužilačkog veća (VSTV) Bosne i Hercegovine, Ružica Jukić, optužila je danas visoke predstavnike međunarodne zajednice u BiH da se upliću u rad pravosudnih institucija te države.\nOna je tim povodom uputila pismo članovima Predsedništva Bosne i Hercegovine tražeći od njih da obaveste Ujedinjene nacije i Evropsku uniju o tome.\nJukić je za uplitanje u rad pravosudnih institucija BiH direktorno optužila Visokog predstavnika za BiH Valentina Inzka, šefa OSCE Misije u Bosni i Hercegovini, ambasadora Sjedinjenih Američkih Država u BiH, ambasadora Ujedinjenog Kraljevstva u BiH, ambasadora Savezne Republike Nemačke u BiH, ambasadora Kraljevine Holandije u BiH i ambasadora Kraljevine Španije u BiH.\nU opširnom pismu ona je navela da se Incko i navedeni predstavnici i ambasadori, kao i šef OSCE Misije u BiH, su svojim izjavama direktno narušili nezavisnost sudskog sistema i izašli iz okvira nadležnosti koje imaju za vreme obavljanja dužnosti u Bosni i Hercegovini.\nProzivanjem Prvostepene disciplinske komisije pri VSTV-u BiH te traženjem od Drugostupanjske komisije da donese drugačiju disciplinsku odluku, isti su se umešali u donošenje meritorne odluke jedne pravosudne institucije i to na najgrublji način, koristeći moć koju imaju u suverenoj državi, preneli su sarajevski mediji..\nNe bi bilo ništa sporno da se Incko, kao i navedene ambasade (koje su donirale za razvoj pravosuđa) „upletu“ u kontrolu efikasnosti pravosuđa, kao i kontrolu usklađivanja akata VSTV-a BiH s evropskim tekovinama, jer su poglavlje 23 Pravosuđe i ljudska prava i 24 Pravda, sloboda i sigurnost ključne oblasti u pregovorima naše države s Evropskom unijom.\nAli, istakla je, niko nema pravo, a pogotovo ne strane ambasade, da se upliće u rad pravosudnih institucija na način da vrši pritisak kakva će odluka biti donesena u sudskom postupku, tužiteljskoj istrazi, disciplinskoj odluci, odluci veća koja se odnosi na imenovanja nosilaca pravosudnih funkcija i svim drugim odlukama koje su propisane zakonom, na koji način se donose i ko ih donosi.\nOn je navela da o svemu navedenom postoje svedočanstva učesnika, čak i tonski zapisi.


U UDESU KOD TUTINA POVRIJEĐENO I DIJETE (3): Novi detalji strašne saobraćajke, samo pukom srećom niko nije nastradao – Sandzaklive.rs\n0 3,279 1 minuta čitanja\nU saobraćajnom udesu dva putnička automobila, “pasata” i “fijata”, koji se pod još nerazjašnjenim okolnostima dogodio danas oko 12.30, u mestu Gnila kod Tutina na magistralnom putu prema Mehovom kršu, srećom niko nije nastradao ali je povređeno ukupno 10 osoba iz oba automobila, od kojih je sedam zadobilo teške, a tri osobe lakše povrede.\nUdes se dogodio kada su se automobili ukojima su bile dve porodice, kako se pretpostavlja, najverovatnije zbog neprilagođene brzine i preticanja, direktno sudarili. Među povređenima je i petoro dece, a nekoliko sanitetskih vozila Opšte bolnice u Novom Pazaru hitno je upućeno na mesto udesa kako bi lekarske ekipe ukazale prvu pomoć povređenima, a potom ih i prevezli u ovu ustanovu gde su i zbrinuti.\nKako nezvanično saznajemo u novopazarskoj bolnici, odrasli povređeni u ovom udesu zadobili su teške ozlede rebara, ekstremiteta i plućnih krila, dok su kod dece, od kojih najmlađe ima tri godine, konstatovani prelom vilice, ugruvavanje i snažni stomačni bolovi.\nViše okolnosti pod kojima se udes dogodio biće poznato nakon istrage koja je u toku. Zbog sudara, ukazivanja pomoći povređenima i uviđaja, saobraćaj je na ovoj deonici puta, nedaleko od Tutina, jedno vreme bio potppuno obustavljen.\nSaobraćajna nesreća Tutin\nSpahić: Na mladima velika odgovornost! Malo ih je vakcinisanih u Novom Pazaru


Uklanjanje divlje deponije kod mosta na putu od Kutleša prema Šarlincu – Info Centar Juga\nOdeljenje za zaštitu životne sredine Gradske uprave grada Leskovca, u saradnji sa JKP „Komunalac“, Odeljenjem komunalne milicije i kompanijom PVV, sproveli su akciju uklanjanja divlje deponije koja se nalazi kod mosta na putu od Kutleša prema Šarlincu.\nU okviru ove akcije nadležna odeljenja će izvršiti i pošumljavanje terena sadnicama topole sa kojeg se uklonila deponija.\nŠef odeljenja za zaštitu životne sredine Slađan Đikić tom prilikom istakao je da su od JP Srbijašume dobili 1000 topola koje će zasaditi na mestima na kojima bude uklonjena divlja deponija. Takođe je dodao i da od Zelenog razvojnog centra Sremska Mitrovica dobiti 100 sadnica belog jasena koje će naredne nedelje podeliti građanima u centru grada.\nU ime meštana tog kraja obratio se predsednik mesne zajednice Međa Zoran Lazarević koji se zahvalio na akciji i istakao da će se pošumljavanjem ovog prostora sprečiti dalje stvaranje divlje deponije koja je predstavljala veliki problem stanovnicima okolnih mesta.


Albanski predsednik: Spreman sam da se povučem, ako je to izlaz iz krize u zemlji\nJun 11, 2019 20:34\nAlbanski predsednik Iljir Meta rekao je da ne razume zašto žele da ga razreše, ali kako je kazao, spreman je da se povuče ukoliko je to izlaz iz krize u zemlji.\nPrema njegovim rečima, odluku o odlaganju lokalnih izbora u Albanija zakazanih za 30. jun doneo je kako bi se izbeglo povećanje tenzija i umanjile šanse za građanski konflikt, o čemu je, kako je naveo, kao vrhovni komandant imao izvesna saznanja, prenosi A1on.\nStranke je pozvao da ozbiljno pročitaju Ustav kako bi iskoristile vreme za rešenja koja će uključiti sve Albance u izborni proces.\n"Spreman sam da donesem važne odluke u interesu države. Pozivam sve stranke da razumeju neophodnost dijaloga i pronalaska rešenja", rekao je Meta u današnjem obračanju.\nAlbanski predsednik je odgovarajući na pitanje novinara da li će zakazati sastanak stranačkih lidera rekao da će to učiniti ukoliko ne bude razrešen.\nTakođe Meta je potvrdio da je odluku o otkazivanju lokalnih izbora doneo neposredno nakon sastanka sa albanskim premijerom Edijem Ramom.\n"Imali smo večeru u tajnosti, pre deset dana u Palati Brigada, gde smo razgovarali i Rama veoma dobro zna koliko sam zabrinut zbog situacije u zemlji. On je trebalo da traži novi datum za izbore. Zato je i izjavio da nije iznenađen mojom odlukom", kazao je Meta.\nOn je odbacio bilo kakav konflikt interesa zbog činjenice da je njegova supruga Monika Kruemadi lider opozicionog Socijalističkog pokreta za integraciju, stranke koja je deo ujedinjene albanske opozicije, a opozicija je zahtevala odlaganje lokalnih izbora.\n"Na ovu odluku nije uticao niti Ljuljzim Baša, niti Salji Beriša. Ovu odluku nisam doneo kako bih uspunio želje opozicije, već sa pozicije predsednika kako bih očuvao stabilnost zemlje i dao mogućnost da obe strane sednu i razgovaraju", objasnio je Meta.\nOn je izrazio uverenje da će politička kriza u zemlji biti rešena, ocenivši da "još postoje odgovorni Albanci i Evropljani".\nAlbanija, ”kalašnjikovom” pucao po hotelu 5


Još uvek se čekaju vozovi za i iz Novog Sada - Ozon Media\nSremska Mitrovica – Prema informacijama iz Železničke stanice Sremska Mitrovica, još uvek nema naznaka kada će direktni vozovi koji saobraćaju na relaciji Sremska Mitrovica – Novi Sad, Novi Sad – Sremska Mitrovica, ponovo biti uvedeni u saobraćaj.\nVozovi na ovim relacijama su ukinuti zbog remonta pruge pre dva meseca, a prema prvim najavama trebale su ponovo biti uspostavljene prvog septembra, međutim do toga nije došlo. S obzirom da je rekonstruisana deonica Golubinci – Ruma juće i zvanično puštena u rad, iz Železničke stanice Sremska Mitrovica kažu da očekuju da će se u nekom narednom periodu železnički saobraćaj stabilizovati, da će biti vraćen voz koji saobraća do i iz Novog Sada, ali da su moguća i neka mala pomeranja što s tiče satnice dolazaka vozova u mitrovačku stanicu uzimajući u obzir da će na rekonstruisanoj deonici dugoj 18 kilometara vozovi moći da razviju brzinu i do 120 kilometara.\nZa sada i u narednom periodu direktni vozovi koji polaze iz Novog Sada u 04:20 i 19:08 za Šid, kao i iz Šida u 07:44 i 22:30 sati za Novi Sad, a prolaze kroz Sremsku Mitrovicu neće saobraćati. Za sada Mitrovčani ukoliko vozom žele stići do Novog Sada to mogu učitniti sa presedanjem u Staroj Pazovi.\nŠest saobraćajnih nesreća, pet osoba povređeno\nMega savladala turskog šampiona


Herceg Novi: Preko 400.000 eura za sanaciju putne infrastrukture\nDo početka turističke sezone u Herceg Novom biće otvoreno preko deset gradilišta na kojima će biti radovi na sanaciji i rekonstrukciji putne infrastructure, saopšteno je iz lokalne uprave.\nOpština Herceg Novi će prema istim navodima za radove na sanaciji putne infrastrukture izdvojiti preko 400.000 eura, a obuhvatiće dvije kraće dionice na Toploj 2 i u Ulici Prve Bokeške brigade, Ustaničku ulicu sa dva kraka, Osječku ulicu, ulicu 29. decembra, put od Jadranske magistrale prema Bjelskoj vali, Ribarsku ulicu, Trebinjsku ulicu, Donji put u Đenovićima i stepenište Elize Duković Lombardić.\n-Takođe, u planu su i projekti sanacije za stepeništa Mihajla Mustura i ispod Tonsatija.\nKako ističe direktor Agencije za izgradnju i razvoj Herceg Novog Aleksandar Kovačević lokalna samouprava ostaje odlučna u namjeri sprovođenja projekata adaptacija i sanacija gradskih stepeništa i lokalnih saobraćajnica.\nNa nekim dionicima već su započeti radovi, poput sanacije stepeništa i staze od “Pošte” na Trgu Maršala Tita do Šetališta Pet Danica, ili ulice Bokeljskih mornara gdje se izvedeni radovi na zamjeni kanalizacionih cijevi, a sada se radi na izgradnji kanala za odvod atmosferske kanalizacije, nakon čega će uslijediti i asfaltiranje kompletne ulice sa svoja dva kraka-zaključuje se u saopštenju.


Nekadašnji fudbaler crno-belih je istakao da se na utakmici videla razlika u klasi u korist kluba iz Humske.\n- Tužni smo, iako nismo izgubili u derbiju, jer smatramo da bilo zasluženo da ostvarimo uspeh. Rival je bolje ušao u meč, do 20. minuta Crvena zvezda je bila konkretnija, ali smo onda postigli gol, koji je podigao tim. Uspostavili smo potpunu kontrolu nad utakmicom, imali gol na kontu, bili bolji u polju, agresivniji i imali još dve prilike da već do poluvremena stavimo tačku na derbi - rekao je Ilijev za "Telegraf".\nPosebno je bio zadovoljan igrom Partizana u drugom poluvremenu.\nIpak, na kraju je pohvalio i protivnika, za koga je istakao da se nalazi u dobroj formi.\n- Nažalost, primili smo gol iz jednog napada i udarca, ali znate kako, mi ovde govorimo o Crvenoj zvezdi. Timu koji igra dobro i u domaćem takmičenju i u Evropi. Zapravo, oba tima su ove godine pokazala kvalitet na svim frontovima. Ne možete zato da očekujete da iz jedne prilike neće postići gol, fudbal je naprosto takva igra. Partizan nije iskoristio nekoliko šansi, dominaciju u polju, rival tu jednu jeste i izmakla nam je pobeda, koja je po svemu viđenom na terenu do tada bila zaslužena - zaključio je Iliev.\nPodsetimo, Partizan je zadržao čelnu poziciju na tabeli i dva boda više od Crvene zvezde.\nFK Partizan FK Crvena zvezda Ivica Iliev fudbal 165. večiti derbi


„Gasprom njeft“ i Emir Kusturica predstavljaju VII festival ruske muzike Kustendorf CLASSIC - Bizlife.rs\n16:27 Beograd, 11.07.2019.\nU etno-selu Drvengrad opet su se sastali nadareni mladi muzičari da uzmu učešće u muzičkoj manifestaciji koja se svake godine održava uz podršku kompanije “Gasprom njeft”.\n„Drvengrad će opet ugostiti najdraže goste – mlade muzičare koji će tek zakoračiti u svet velike umetnosti. Ovo je veoma uzbudljivo, ali i veoma važna stvar – izbor kreativnog puta, otiskivanje u potragu za sopstvenom vizijom sveta, koja je određena jedinstvenim rukopisom pravog majstora. Veoma sam ponosan što pomažemo nadarenoj deci iz Srbije, Rusije, Belorusije i veoma sam srećan što to radimo zajedno sa našim velikim prijateljima iz Gasprom njefta “, naglasio je Emir Kusturica.


MEĐUNARODNI POLJOPRIVREDNI SAJAM U NOVOM SADU 2012 - Vesti Privrednog Imenika Srbije - Telcom\nOd 12. do 18. maja 2012. u Novom Sadu će se održati 79. međunarodni poljoprivredni sajam, najveća sajamska manifestacija u Srbiji i jedan od pet najuglednijih poljoprivrednih sajmova u Evropi. Očekuje se veliki broj izlagača iz Srbije, iz zemalja iz regiona, Evrope, Azije i Amerike, koji će predstaviti svoje proizvode iz oblasti poljoprivrede, prehrambene industrije, poljoprivredne mehanizacije, stočarstva i drugih grana povezanih sa agrarom.\nZemlja partner na 79. međunarodnom sajmu poljoprivrede biće AUSTRIJA. Strateški partneri sajma su: Ministarstvo poljoprivrede, trgovine, vodoprivrede i šumarstva Republike Srbije, Pokrajinski sekretarijat za privredu Vlade AP Vojvodine i Pokrajinski sekretarijat za poljoprivredu, šumarstvo i vodoprivredu Vlade AP Vojvodine. Generalni sponzor 79. međunarodnog poljoprivrednog sajma je Delta Generali Osiguranje. U kongresnom centru Master biće organizovano mnoštvo promocija, prezentacija i stručnih i naučnih skupova. Austrijski poljoprivredni klaster organizovaće u toku sajma stručne seminare na temu edukacije poljoprivrednika, organske poljoprivrede, obnovljivih izvora energije, poljoprivrednih tehnologija i mogućim oblicima saradnje u stočarskoj proizvodnji Austrije i Srbije. Više o tome>>>\nKao i do sada biće organizovano ocenjivanje kvaliteta proizvoda po robnim grupama i dodela priznanja najboljima. Proizvodi iz Vojvodine nagrađeni na ovom sajmu mogu da konkurišu za oznaku "Najbolje iz Vojvodine" koju dodeljuje Pokrajinski sekretarijat za poljoprivedu. Više informacija o sajmu, izlagačima i sajamskim manifestacijama naći ćete na internet adresi Novosadskog sajma... Više o tome>>>


Press Online :: Fudbal :: Srbijo, udari Irce tamo gde ih najviše boli i čekiraj tu kartu za Rusiju!\nSrbijo, udari Irce tamo gde ih najviše boli i čekiraj tu kartu za Rusiju!\nOrlovi večeras od 20.45 minuta igraju jedan od najvažnijih mečeva u istoriji naše zemlje.\nPunih devet godina čekamo da fudbalska reprezentacija Srbije ispred sebe ima jedan ovakav meč! Meč posle kog Orlovi mogu da se plasiraju na neko veliko takmičenje ili barem utabaju put, pa u narednom kolu to potvrde.\nTakav je slučaj bio 2009. godine i duela sa Francuskom na Marakani, takav je slučaj i sada kada će izabranici Slavoljuba Muslina u Dablinu pokušati da čekiraju kartu za SP u Rusiji.\nS razlogom reprezentativci Srbije složno tvrde da je ovo jedan od najvećih mečeva u istoriji naše zemlje od osamostaljenja, ako ne i najveći. Nije nas bilo na velikim smotrama još od 2010. godine, vreme je da se tamo ponovo nađemo.\n- Sutra je najvažniji meč za nas u kvalifikacijama, možda i u istoriji Srbije. Mi kao Jugoslavija jesmo imali dosta velikih utakmica, ali od momenta kada smo postali Srbija svakako je jedna od najvećih. Znamo da je ovde teško uzeti bodove, kao i da Ircima gori pod nogama. Videćemo... Trenutno smo prvi i daćemo sve od sebe da tu i ostanemo - jasan je bio Nemanja Matić.\nOvi momci imaju snagu i karakter, imaju kvalitet, a bogami i želju da pobede Republiku Irsku i da postanu heroji nacije.\nKako uopšte dobiti Irce?\nJednostavno! Udariti ih tamo gde ih najviše boli, udariti ih u sredinu. Jer, vezni red Republike Irske izgleda kao raspuštena družina. To se jasno videlo na njihovom prethodnom meču u Tbilisiju gde su imali poražavajuće brojke što se tiče tačnih dodavanja, ali i poseda lopte.\nSamo 26 odsto lopta je bila u nogama Iraca u Tbilisiju, što je ubedljivo najmanje tokom kvalifikacija.\nIrci nemaju čoveka koji ume da uzme loptu od defanzivaca, prenese je u zonu napada i napravi šansu. I to je jedna od činjenica koju Orlovi moraju da iskoriste.\nNemanja Matić, Luka Milivojević, Dušan Tadić, možda čak i Adem Ljajić, mogli bi da budu ključ uspeha Srbije u utorak veče. Prvi pomenuti dvojac i te kako ume da čuva loptu i precizno je distribuira, a od poslednje dvojice svakako možemo očekivati da spoje Mitrovića s golom. Tu pre svega mislimo na Tadića za kog ova utakmica kao da je stvorena.\nVeznjaci Irske su, s druge strane, radnici ''bauštelci'' koji se najbolje snalaze bez lopte.\nBiće zanimljivo videti i kojih 11 će Muslin izvesti na teren.\nHoće li to biti onaj standardan tim - Stojković, Ivanović, Maksimović, Nastasić, Rukavina, Kolarov, Matić, Milivojević, Tadić, Kostić Mitrović?\nIli možda neka ofanzivnija taktika sa samo četvoricom pozadi, a Ljajićem ili Gaćinovićem napred?\nUtorak - 20.45 minuta! Stadion Aviva i meč između Republike Irske i Srbije koji će možda dati odgovor ''ko će sledećeg leta da kosi, a ko vodu da nosi.''


POSKUPLJUJU DVE NAMIRNICE KOJE SRBI KORISTE SVAKODNEVNO: Cene ne prestaju da divljaju, a jedan mesec je KLJUČAN\nCene ne prestaju da divljaju, Foto: Profimedia\nCene suncokretovog ulja na svetskom tržištu sve do novog roda kretaće se isključivo u zavisnosti od ponude i tražnje\nObjavljeno: 27.05.2021. 12:34h\nProsečna cena jestivog suncokretovog ulja u aprilu mesecu ove godine iznosila je 167,56 dinara.\nTo je poskupljenje od oko 11 odsto u odnosu na početak godine, navode za B92.net iz Ministarstva trgovine, turizma i telekomunikacija.\n"U maju mesecu cena i dalje beleži rast, te u pojedinim prodajnim lancima cena dostiže i iznos od 186,99 dinara", napominju u ovoj instituciji.\nŠta je uzrokovalo skok cene?\nKako dodaju, cena suncokretovog ulja beleži primetan uzlazni trend od prošlogodišnje žetve kada su ključni ulazni parametri u proizvodnji ulja, tačnije sirovina, drastično poskupeli zbog dešavanja na međunarodnom berzanskom tržištu koja se direktno reflektuju i na Srbiju.\n"Tačnije, slabiji rod suncokreta najvećih svetskih proizvođača, pre svega Rusije i Ukrajine, a sa druge strane i povećana tražnja za jestivim uljem u svetu zbog pandemije dva su ključna razloga za poskupljenje jestivog ulja", pojašnjavaju za naš portal.\nU tom smislu, kažu, treba imati u vidu da se cena sirovog suncokretovog ulja u crnomorskom regionu trenutno kreće oko 1.530,00 dolara po toni, što je, primera radi, rast od oko 17 odsto u odnosu na februar ove godine, a više nego dvostruko veći rast u odnosu na isti period prošle godine kada je cena sirovog suncokretovog ulja iznosila oko 660,00 dolara po toni.\n"Osim toga, kada govorimo o ceni suncokreta, u Srbiji se već izvesno vreme trguje suncokretom za predstojeći rod 2021. godine po ceni od 48,80 dinara po kilogramu bez PDV-a (Produktna berza, mesec april), dok je poređenja radi, nakon prošlogodišnje žetve, u septembru cena suncokreta iznosila 35,00 dinara po kilogramu, što je povećanje od 39 odsto", ističu u ovom ministarstvu.\nDa li je moguća nestašica?\nSa druge strane, tržište ulja u Srbiji je dobro snabdeveno, ocenjuju.\nŠta sve poskupljuje u Srbiji? Sa cenom jednog proizvoda se "ne treba igrati"\n"Ministarstvo trgovine, turizma i telekomunikacija prati situaciju i za sada ne postoji bojazan od nestašica, jer je rod suncokreta u 2020. godini od oko 660.000 tona, iako lošiji za devet odsto od roda 2019. godine, u rangu višegodišeg proseka, a izvoz suncokretovog ulja na nivou prethodnih godina", tvrde.\n"Nećemo imati jeftinije ulje"\nCene suncokretovog ulja na svetskom tržištu sve do novog roda kretaće se isključivo u zavisnosti od ponude i tražnje.\n"U septembru mesecu tekuće godine sa sigurnošću možemo dati prognoze u vezi sa daljim kretanjem cena, u zavisnosti od visine novog roda suncokreta u svetu, te je procena da do novog roda suncokreta na srpskom tržištu nećemo imati jeftinije ulje", poručuju iz ministarstva.\nBudući da je tržište Republike Srbije slobodno, uljare formiraju cenu na osnovu globalnih kretanja, te stvarnih troškova proizvodnje. Na krajnju cenu u maloprodaji utiču i trgovačke marže.\n"Rast cena ulja i suncokreta je globalni trend i gotovo svuda je izraženiji nego što je u Srbiji. I u zemljama u okruženju, cena se formira na osnovu trendova na svetskom tržištu i beleži stalni rast", naglašavaju.\nZa sada, dodaju, rast cena ima ekonomsko opravdanje, te ukoliko bi cene rasle mimo trendova na globalnom tržištu država bi morala da interveniše.\n"Jedna od mera bila bi suspenzija carina. Neke od mera mogle bi biti i intervencije iz robnih rezervi ili donošenja privremene mere zaštite tržišta, u smislu ograničavanja visine cena i marži", navode naši sagovornici.\nPOSKUPLJUJE HLEB U SRBIJI: To se dešava iz jednog jedinog razloga!\nSTIŽU POPUSTI IZ SRBIJA VOZA: Legitimacija svim osobama koji imaju 26 godina, a cena je bizarna!


Dva poraza i jedna pobeda KK Palanka Sistem\nPobedu ostvarile mlade pionirke, a poraženi pionirke i pioniri u ligama RKSCS\nMladje selekcije košarkaškog kluba Palanka Sistem nastavile su takmičenje u ligama Regionalnog košarkaškog saveza Centralne Srbije. Minulog vikenda puleni trenera Predraga Stanoševića ostvarili su jednu pobedu, uz dva poraza.\nPionirke Palanka Sistema su derbi utakmici poražene u Kregujevcu, od ekipe Radničkog, rezultatom 51:41. Ovim porazom Palančanke su izgubile šansu za prvo mesto i plasman na prvenstvo Srbije, ali je obezbedjeno drugo mesto u regionu, što je značajan rezultat.\nMladje pionirke Palanke Sistema pobedile su Radnički u Kragujevcu rezultatom 58:21. Najzaslužnije za ubedljiv trijumf bile su Nina Maksimović 14, Bojana Kostić sa 9 i Katarina Avramović i Teodora Kostić sa po 8 poena.\nPioniri Palanka Sistema su, u utakmici van konkurencije, a u sastavu su bile i devojčice, poraženi u Batočini sa 82:62. Najefikasniji u palanačkom timu bili su Aleksa Semenjuk sa 18 i Srna Radišić sa 17 poena.


Fatić prošao u četvrtfinale Čelendžera u Peruđi\nTeniser iz Bosne i Hercegovine Nerman Fatić pobjedom nad Dimitarom Kuzmanovom iz Bugarske od 2:0 (6:4, 7:6) plasirao se u četvrtfinale Čelendžera u Peruđi.\nFatić je napravio brejk u prvom gemu i onda je bio veoma siguran na svoj servis i osvojio je prvi set sa 6:4. U drugom su oba tenisera razmijenila po dva brejka i otišlo se u taj-brejk, gdje je Nerman iskoristio drugu meč loptu za plasman u narednu fazu.\nNjegov sljedeći rival biće Tomas Ečeveri iz Španije.\nPrethodni članakŠapovalov nakon velike drame zakazao polufinale sa Đokovićem\nNaredni članakPartizan nastavio sa zvučnim pojačanjima, crno-bijeli predstavili krilo iz NBA lige\nIgrači Tuzla sitija u svlačionici iskazali veliko poštovanje Husrefu Musemiću


CG: Suđenje za državni udar prekinuto, odbrana traži izuzeće sudija\n(ARHIVA) Hapšenje Bratislava Dikića\nSuđenje optuženima za pokušaj državnog udara prekinuto je danas nakon što je odbrana zatražila izuzeće predsjednice sudskog vijeća, Suzane Mugoše, a sud odbio zahtjev lidera Demokratskog fronta za prekid postupka zbog navodbe zloupotrebe službenog položaja Glavnog specijalnog tužioca Milivoja Katnića.\nPored zahtjeva za izuzeće sudije Mugoše, odbrana je tražila izuzeće još jedne članice tročlanog sudskog vijeća, Dragice Vuković i predsjednika Višeg suda, Borisa Savića, obrazlažući to navodnom pristrasnošću suda koji je odbio niz prigovora branilaca grupe od četrnaest optuženih za stvaranje kriminalne organizacije i pokušaj terorizma.\nAdvokat optuženog lidera Demokratskog fronta, Andrije Mandića, Miroje Jovanović, podsjetio je da je 6. septembra sutkinja Mugoša onemogućila advokatima odbrane da stavljaju prigovore i primjedbe u ovoj fazi postupka, što je protivno Zakoniku o krivičnom postupku i stavu Višeg suda.\n"Čak i onaj Haški tribunal nadvisio je ponašanje ovog vijeća, pa se pridružujem svemu što je rekao moj branilac", kazao je jedan od optuženih lidera DF-a, Andrija Mandić.\nMandiću je prethodno odbijen zahtjev za prekid postupka zbog navoda iz intervjua bivšeg srpskog policajca Slavka Nikića, koji je proruskom portalu In4s izjavio kako mu je Glavni specijalni tužilac, Milivoje Katnić, prijetio i nudio mu mito.\nKatnić je negirao optužbe Mandića, navodeći da nikada nije imao kontakt sa Slavkom Nikićem, kao i da je Nikić saslušan u beogradskom tužilaštvu, na što je advokat Jovanović rekao da bivši srpski obavještajac nije potpisao zapisnik na koji se poziva tužilac.\nPored odbijanja procesnih predloga o ukidanju optužnice i prekidanju procesa koje je podnijela odbrana, sud je odbio i predlog da se pogleda intervju sa Slavkom Nikićem, uz obrazloženje da će on biti saslušan kao svjedok.\nBranioci su naveli da su tražili izuzeće predsjednika suda, jer svojim odlukama navodno pomaže tužilaštvu da spriječi odbranu da dođe do svih spisa i tako bude ravnopravni učesnik u postupku, ocjenjujući da se radi o "političkom procesu".\nSud je odlučio da prekine današnji pretres, a sljedeći zakaže za 27. septembar, ukoliko ranije ne bude donešena odluka o današnjem zahtjevu.


Kalinić preko Burusisa – Najlepše zakucavanje SP 2014. - Sportska sećanja\nKalinić preko Burusisa – Najlepše zakucavanje SP 2014.\nHome » Ex Yu košarka » Kalinić preko Burusisa – Najlepše zakucavanje SP 2014.\nNikola Kalinić je sjajnim potezima na Svetskom prvenstvu u Španiji 2014. godine stekao reputaciju jednog od najatraktivnijih košarkaša Mundobasketa. To je posebno potvrdio u osmini finala kada je reprezentacija Srbije savladala selekciju Grčke sa 90:72, a pobedu „Orlova“ obeležilla su dva fantastična zakucavanja upravo Nikole Kalinića.\nKalinić je već u prvoj četvrtini, u početnim trenucima meča, energičnim zakucavanjem stavio na poster protivničkog centra Janisa Burusisa. Popularni “Kalina” je u jednom od početnih napada reprezentacije Srbije u pravom trenutku dobio loptu na desnoj strani od Nemanje Bjelice, da bi potom krenuo u prodor ka košu „Helena“. Njegov siloviti prodor nije uspeo da zaustavi ni ogromni Burusis sa svih svojih 215 centimetara visine. Košarkaš koji tada samo što je prešao u Crvenu Zvezdu nije se uplašio gorostasnog centra tada Real Madrida, već je hrabro krenuo pravo na njega i spektakularnim zakucavanjem doneo prednost Srbiji od 4:2. On je prilikom zakucavanja bio i fauliran, pa je izborio i dodatno slobodno bacanje, koje je ubacio za povećanje vođstva od 5:2. Sjajan potez Kalinića podsetio je na 1995. godinu i Evropsko prvenstvo u Grčkoj kada je Predrag Danilović zakucao preko Arvidasa Sabonisa. Kalinić je svoju dobru partiju nastavio i u drugoj četvrtini, kada je na opštu radost publike imao još jedno sjajno zakucavanje. „Ponovio sam zakucavanje u slučaju da je neko propustio prvo.“ – našalio se Kalinić posle meča.\nFIBA je nakon prvenstva objavila deset najboljih zakucavanja, a na prvom mestu našao se baš subotičanin i njegovo zakucavanje preko Burusisa u meču protiv Grčke u osmini finala. Tek na trećem mestu bilo je zakucavanje zvezde NBA lige Džejmsa Hardena u meču SAD – Novi Zeland, a druga pozicija pripala je Filipincu Norvudu, koji je sjajno zakucao u meču sa Argentinom. Srbija je na tom prvenstvu osvojila srebrnu medalju.\nPodsetite se zvanično najlepšeg zakucavanja Svetskog prvenstva u Španiji 2014. godine:


source.ba | Od 1. juna kreću vozovi: Ovo su pravila za putnike\nŽeljeznice Federacije BiH (FBiH) od 1. juna uspostavljaju putnički prijevoz u lokalnom saobraćaju, a vozovi će voziti u skladu sa izmijenjenim redom vožnje, objavljeno je na zvaničnoj stranici ovog preduzeća.\nU skladu sa preporukama Kriznog štaba federalnog Ministarstva zdravstva i Federalnog štaba civilne zaštite, a s ciljem smanjenja rizika od prenošenja bolesti Covid-19, putnicima se preporučuje održavanje razmaka od najmanje metar, te korištenje zaštitnih maski i dezinfekcija ruku pri ulasku u voz.\nŽeljeznice FBiH su u vozove (garniture i vagon) postavile dozatore sa dezinfekcionim sredstvom, te će putnici pri ulasku u voz dezinfikovati ruke, prenosi Avaz.\nPostavljeni su i plakati s ciljem edukcije putnika o mjerama za suzbijanje širenja bolesti Covid-19 i preporukama u vezi sa korištenjem željezničkog prijevoza, a Željeznice će sprovoditi mjere u vezi sa čišćenjem, prozračivanjem i dezinfekcijom putničkih prostora.\nViše o redu vožnje, zainteresirani mogu da pronađu na zvaničnoj internet stranici Željeznica FBiH.


Erdevik - Visual diary: LJUBA KARANOVIC - the most kindest women in the whole world.....\nLJUBA KARANOVIC - the most kindest women in the whole world.....\nKada smo po prvi put upoznali ''tetku'' Ljubu moj mladji sin Danijel je uskliknuo : - Mum, this is the most kindest women in the whole world...!!!!! ( u prevodu ...mama ovo je najljubaznija zena na citavom svetu... )\ni tako kako je Daniel opisao i ja sam isto pomislila i eve posle svih ovih traganja, posle sest meseci provedenih u Erdeviku, posle suza i smeha, neprospavanih noci i svega sto se zbilo jos uvek nasa draga teta LJuba nosi titulu najljubaznije zene na svetu.\nNeznam odakle da pocnem iako silno zelim da napisem nesto a toliko toga ima... od prvog susreta sa Ljubom, njena nesebicnost i spremnost da pomogne bila je deo nas.\nKazem mozda iako duboko verujem da je vecina stanovnika u selu Erdevik nas gledala kao vanzemaljce i nedefinisane karaktere koji su zalutali u Erdevik, tetka Ljuba nas je prihvatila kao najrodjenije sa izuzetnim razumevanjem za nase ''nedefinisane'' i pomalo sirove snove da se nastanimo u nekom selu u Vojvodini i provedemo neko vreme.\nLjudi su se cudili sto smo dosli neki zaprepasceni realnoscu da smo ostavili London iza sebe, dobru skolu u koju su deca isli, ja posao profesora na koledzu i muza kojeg volim.... Ljudi nisu i dan danas nemogu da shvate i prihvate nasu znatizelju za novim. Mnoge stvari ni mi nismo mogli da shvatimo niti da prihvatimo niti su nam ideje bile iskristalisane na pocetku ....\nBlagoja Apelic rodjen u Ljubi i vecinu svog zivota je proveo u Erdeviku kojeg su deca nazvala Bil mi je jedamput rekao i naravno sa pravom '' da ovaj experiment sa decom i svim ostalim moze da se zavrsi na vise nacina....''' ali na ovom putu istrazivanja samih sebe naisli smo srecom na Ljubu koja nam je pruzila utociste vise od cetiti meseca dok smo se borili sa majstorima, renoviranjem kuce i prilagodjavanjem... Eksperiment se jos nije zavrsio i zivot tece dalje ....\nLjuba je proslavila i napravila najlepse torte za rodjendane moje dece.Napravila najbolje ruckove sa najboljim pomfritom (izuzev Kalamovog i Sasinog -Danijelove reci) i jos uvek kao zvezda nas prati i tu je uvek da nam pomogne.\nJedna od retkih i izuzetnih osoba koje sam srela u svom zivotu.Nasa draga teta Ljuba......\nPosted by Beba Mclarnon at 11:01\nLabels: Erdevik, Ljuba Karanovic


Sudija Vagn Joensen | Ujedinjene nacije Međunarodni rezidualni mehanizam za krivične sudove\nSudija Vagn Joensen trenutno obavlja funkciju sudije Mehanizma za međunarodne krivične sudove (“Mehanizam”) i jedan je od troje dežurnih sudija u ogranku Mehanizma u Arushi. Sudija Joensen takođe je obavljao dužnost predsednika i predsedavajućeg sudije Pretresnog veća Međunarodnog krivičnog suda Ujedinjenih nacija za Ruandu (“MKSR”). Sudija Joensen je prvi put izabran za predsednika MKSR na specijalnom zasedanju održanom u februaru 2012. kako bi se popunilo mesto odlazeće predsednice nakon što je imenovana u Žalbeno veće. Sudija Joensen je reizabran za predsednika MKSR u aprilu 2013, i obavljao je funkciju predsednika MKSR sve do zatvaranja MKSR 31. decembra 2015.\nPočeo je rad na Međunarodnom sudu u maju 2007. godine kao sudija ad litem i član Pretresnog veća III, a takođe je predsedavao Komisijom za pravilnik Međunarodnog suda od njenog osnivanja 2007. godine. Bio je potpredsednik Međunarodnog suda od avgusta 2011. do februara 2012. godine. Sudija Joensen izabran je za sudiju Mehanizma, institucije koja je naslednik MKSR i Međunarodnog krivičnog suda za bivšu Jugoslaviju (“MKSJ”), u decembru 2011, i obavlja dužnost dežurnog sudije u ogranku Mehanizma u Arushi od jula 2012. godine.\nPre dolaska na Međunarodni sud, sudija Joensen bio je sudija Istočnog odeljenja Visokog suda Danske u Kopenhagenu više od deset godina, a obavljao je i funkciju međunarodnog sudije u Misiji Ujedinjenih nacija na Kosovu (“UNMIK”) od 2001. do 2002. godine. Sudija Joensen je rođen 1950. godine i magistrirao je pravo 1973. godine na Univerzitetu u Aarhusu, a studirao je i na City of London College i Pravnom fakultetu Univerziteta Harvard. Sudija Joensen je radio u danskom Ministarstvu pravde do imenovanja za sudiju Gradskog suda u Kopenhagenu 1982. godine. Predavao je ustavno, krivično i građansko pravo na Pravnom fakultetu Univerziteta u Aarhusu i na Univerzitetu u Kopenhagenu.


Si: Srbija pouzdan partner; Nikolić: Nova budućnost Srbije - Studio B\nSi: Srbija pouzdan partner; Nikolić: Nova budućnost Srbije\nSi: Srbija pouzdan partner; Nikolić: Nova budućnost Srbije Tanjug\nObjavljeno: 18.06.2016. 13:47 Izmenjeno: 19.06.2016. 10:36\nPoseta Srbiji i potpisani sporazumi odnose dve zemlje postavljaju na jedan viši nivo, ocenio je danas predsednik Kine Si Đinping, navodeći da je Srbija za Kinu iskren prijatelj i pouzdan partner.\n„Ovo je jedan korak u produbljivanju odnosa između dve zemlje i želim da izrazim najdublje poštovanje“, rekao je Si, navodeći i da je srpska istorija i kultura duga i da sve to na narod Kine ostavlja veoma dubok utisak.\n„To je sve ono što spada u kontekst već uspostavljenih odnosa strateškog partnerstva. Smatramo da će to doprineti daljem razvoju odnosa u buducnosti. Razvoj dve strane se zasniva na velikim projektima, uključujući infrastruturne projekte, oblast poljoprivrede. Na taj način se odnosi Srbije i Kine podižu na jedan viši nivo“, rekao je Si, dodajući da se dve strane slažu i da treba produbiti odnose i komunikaciju dva naroda.\n„Kina se zalaže za to da obe strane podjednako budu faktori stabilnosti na međunarodnom planu“, rekao je Si i naglasio da Srbija ima značajnu ulogu na putu „jedan pojas-jedan put“, na kojme se očekuje povećanje obima tgovine i investicija i veće ostvarivanje potecijala za saradnju“.\nOn je rekao da će se na taj način pojačati i produbiti odnos koji su dva naroda već uspostavila i u okviru projekta „16+1 Kina i zemlje jugoistočne Evrope“.\nUveren sam da će od danas budućnost Srbije izgledati potpuno drugačije, poručio je predsednik Srbije Tomislav Nikolić nakon razgovora sa predsednikom Kine Si Đinpingom.\n„Mi podjednako želimo da ista pravila važe i za sve narode i da se svakoj zemlji dozvoli da razvija svoje potencijale i prednosti, bez uslovljavanja, ucena i pretnji“, naveo je Nikolić.\n„Veličina naših zemalja i vreme nisu merilo našeg prijateljstva, jer kada se Kina suočavala sa teškoćama, Srbija je bila uz nju. Ja neću govoriti ovde o tome šta je predsednik Si uradio za Kinu. To oseća i vidi svaki građanin Kine, svaki građanin sveta“, naveo je Nikolić.\n„Njegove reči ‘Kineski san ne samo da donosi sreću kineskom narodu, već narodima celog sveta’ pokazuju na primeru Srbije, da je kineski san moguće ostvariti“, naveo je Nikolić.\nNikolić je naveo da će inicijativa predsednika Sija da osnaži ulogu svoje zemlje kroz projekat „Jedan pojas, jedan put“ omogućiti da se čvršće povežu zemlje, koje se nalaze na tom putu, razmene tehnologije, znanja, zaposli operativa i ljudstvo.\n„Srbija je spremna da u tom smislu postane najvažniji partner Kine, i ne samo u regionu“, naglasio je Nikolić.\n„Zajedno sa našim prijateljima, u veoma kratkom roku, možemo da ostvarimo srpsko – kineski san. U tom smislu vas podsećam na mudre reči predsednika Sija: ‘Sreća ne pada s neba, san se neće sam od sebe ostvariti“, rekao je Nikolić.\n„Istovremeno, ja sam izrazio spremnost naše države da kineska strana podigne posebnu kinesku industrijsku zonu na Dunavu, sa lukom i multimodalnim transportnim centrom“, rekao je Nikolić.\nDodao je da je kineskom predsedniku predočio ideju o projektu „Morava“, o kojoj sam razgovarao sa delegacijama kineskog fonda i instituta, te naglasio da je Si uvideo da je taj projekat mnogo više od infrastrukturnog projekta, pošto će obezbediti zapošljavanje i bolji život za mnoge generacije i sprečiti katastrofalne poplave, koje bi se mogle ponoviti u budućnosti.\n„Predsednikova poruka da ‘Samo socijalizam može spasiti Kinu, a samo politika reforme i otvaranja prema svetu može razvijati Kinu’ trasira put za nove pristupe u shvatanju političkih i teorijskih principa i praksi širom sveta. Nemam ni dovoljno vremena da nabrojim sve što je predsednik Si, prijatelj Srbije i, usuđujem se da kažem, moj prijatelj, predsednik Si učinio i čini za Srbiju, upravo na način kako je to opisao veliki kineski mislilac“, rekao je Nikolić.


RTS :: URA: Krivokapić ruši svoju Vladu\nRegion URA: Krivokapić ruši svoju Vladu\nčetvrtak, 20. jan 2022, 19:16 -> 19:33\nDa Krivokapić zaista ima podršku međunarodnih partnera ne bi morao da ide u rušenje sopstvene Vlade, saopštio je pokret URA nakon što je Vlada podnela zahtev za skraćenje mandata Skupštine, a premijer Krivokapić pozvao koaliciju Crno na bijelo, čiji član je i URA potpredsednika Vlade Dritana Abazovića, da vrati mandat građanima.\nPokret URA je, reagujući na saopštenje iz Kabineta premijera, poručio da je Krivokapić na "brzinski sazvanoj elektronskoj sjednici, putem telefona, preko Vocapa", povukao potez očajnika i protivustavno tražio od ministara da se izjasne o skraćenju mandata Skupštini.\n"Krivokapić je, sa par ministara, privatizovao Vladu gledajući samo sopstveni interes. Za predvođenje ozbiljnih političkih procesa nijesu sposobni", navode u saopštenju.\nKako su istakli, da Krivokapić zaista ima podršku međunarodnih partnera, prevashodno SAD kako se hvali, ne bi morao da ide u rušenje sopstvene Vlade.\nURA napominje da je Krivokapić premijer kome nijedan drugi premijer za godinu dana nije došao u zvaničnu posetu.\n"U istoriji ostaće upamćen kao jedini premijer koji je deklasirao sopstvenu Vladu. URA nije, i nikada neće biti nijemi posmatrač procesa koji dovode do stagnacije Crne Gore na njenom evropskom putu. Legitimno je da se ljutite na nas što vi kaskate u mjestu. Međutim, nije ni legitimno, a ni legalno da zloupotrebljavate svoju poziciju, kršite sve moguće pravne poretke i nas vučete sa sobom na dno. Mi nemamo vremena za čekanje. Odosmo u EU", zaključuju u saopštenju.


Svođenje šestogodišnjih računa: Plodovi i trulo voće Roćenove diplomatije\nMinistar Roćen na radnom doručku, 9. jul 2012.\nU vrijeme kada je izvjesno da Milan Roćen odlazi sa funkcije šefa crnogorske diplomatije mnogi će svoditi učinke tog resora od referenduma do danas.\nOdlazeći ministar tvrdi da je od 2006. diplomatija nizala sve same uspjehe dok ga u opoziciji optužuju da je monopolizovao donošenje odluka u spoljnoj politici, da je odgovoran za dovođenje sumnjivih ruskih investitora koji su uništili crnogorsku privredu i da je kriv što pregovori sa EU nijesu ranije počeli.\n"Siguran sam da to nije više vijest, to da se ja povlačim, ali bi stvarno bila vijest da vas sada obavijestim da povlačim ostavku, ali nema te ekskluzive", našalio se na radnom doručku sa predstavnicima medija odlazeći šef crnogorske diplomatije Milan Roćen.\nAko je suditi po onome što je Roćen rekao novinarima na temu uspjesi crnogorske diplomatije u proteklih 6 godina, od referenduma do danas, ostvareni su brojni uspjesi dok neuspjeha, kako tvrdi nije bilo.\nMinistar Roćen na radnom doručku sa predstavnicima medija, 9. jul 2012.\nKljučni uspjesi su činjenica da je Crna Gora za 6. godina uspjela da otvori vrata za pregovore o članstvu u EU kao i da je blizu članstva u NATO. No uspjesima tu nije kraj... Crnu Goru je između ostalog priznalo 157 država, podmladila je diplomatsku mrežu, postala je članica svih regionalnih inicijativa, kaže odlazeći šef diplomatije.\n"Trebalo bi mnogo više vremena, a vi nemate sigurno toliko prostora u novinama ili na televiziji za to koliko bih ja sve uspjeha crnogorske diplomatije za ovih 6 godina mogao da nanižem", istakao je Roćen.\nU opoziciji, međutim ne dijele ružičast pogled ministra Roćena na učinke crnogorske diplomatije u proteklih 6 godina.\nBranko Radulović iz Pokreta za promjene posebno se osvrnuo na tajming i zasluge za otvaranje pregovora sa EU.\n"Zašto mi te pregovore nijesmo dobili mnogo ranije? Zašto i onaj sporazum o stabilizaciji bio onako nakaradan i anticrnogorski? Zašto je gospodin Sanino na našem posljednjem sastanku rekao da to nije zasluga vlasti nego zasluga cijele Crne Gore", rekao je Radulović.\nOpozicija mu najviše zamjera Ruse\nOsim što je otvorila pregovore sa EU i čeka zeleno svijetlo za ulazak u NATO Crna Gora sa Roćenom kao ministrom vanjskih poslova je, kako on kaže, postala prepoznatljiva po tome što je sa svim susjedima u dobrim odnosima i nema otvorenih političkih pitanja ni sa jednom od zemalja bivše Jugoslavije.\n"Za jedan od najvećih uspjeha tokom svog mandata smatram to što je Crna Gora priznala Kosovo, a nije pokvarila odnose sa Srbijom", ističe Roćen.\nMinistar Roćen svojim velikim diplomatskim uspjehom smatra i rad u Rusiji gdje je svojevremeno bio ambasador Državne zajednice Srbija i Crna Gora. Evo kako komentariše tvrdnje da je on doveo ruskog oligarha Olega Deripasku u KAP, koji se trenutno nalazi u teškoj situaciji u zbog kojeg će crnogorski građani stranim bankama morati da plaćaju milione za garancije koje je dala Vlada Crne Gore.\n"Ja sam govorio da sam bio u Vašingtonu ovdje bi bili američki investitori, a ne ruski. Moje učešće u svemu tome je bilo povezivanje ruskog partnera ovdje sa ljudima relevantnim koji su donosili odluke o tome. Ne znam šta je u tome moglo da bude loše ili sporno. U to vrijeme to je bio proizvođač aluminijuma broj jedan u svijetu", rekao je odlazeći ministar.\nUpravo mu dovođenje Rusa u Crnu Goru najviše zamjeraju u opoziciji.\n"Tako da je taj negativni ruski kapital i uticaj je proizveo stanje u kojem su devastirani mnogi prostori, bilo da su u pitanju atraktivne lokacije ili privredni subjekti i da ćemo kroz tu devastaciju i kroz velike dugove morati to dugo da plaćamo", kaže Branko Radulović.\nNovom šefu crnogorske diplomatije neće biti ni malo lako pogotovo u pregovorima sa EU i ispunjavanju svih onih zahtjeva na kojima je Crna Gora ili počela ili još nije da radi a tiču se ključnih oblasti vladavine prava i borbe protiv organizovanog kriminala i korupcije.\nKako u opoziciji gledaju na to šta će biti glavni izazovi novog ministra vanjskih poslova i evropskih integracija?\n"Ta politika treba da bude u interesu Crne Gore, ali na principima savremene vanjske politike. Ne samo kada je u pitanju bezbjednost, ne samo kada je u pitanju politika već i ekonomska promocija. Mnogo toga treba novi ministar da uradi drugačije u odnosu na prethodnog da bi to bilo u interesu Crne Gore", ocjenjuje Branko Radulović.\nZašto se Roćen povlači iz diplomatije


"Junak umire jednom": Premijera novog filma Avde Huseinovića o Srbima u odbrani BiH\nU multimedijalnoj sali Memorijalnog centra Kovači u srijedu je premijerno prikazan dokumentarni film "Junak umire jednom" autora Avde Huseinovića.\nU multimedijalnoj sali Memorijalnog centra Kovači večeras, 9. januara 2019. godine, s početkom u 19 sati, premijerno će biti prikazan dokumentarni film Junak umire jednom autora Avde Huseinovića, inače jedan od saradnika našeg portala.\nAvdo Huseinović snimio film o bosanskim Srbima, herojima odbrane RBiH! (Video)\nGeneral Ratko Mladić, tek postavljen za komandanta Glavnog štaba Vojske Srpske Republike Bosne i Herecgovine, na 16. skupštini bosanskih Srba održanoj 12. maja 1992. godine, upozorio je da “šest strateških ciljeva koje trebaju provesti u stvaranju Republike Srpske znače – genocid”.\nDanas TV premijera novog filma Avde Huseinovića: Tomašica, grobnica fudbalera\nU srijedu, 22.11.2017. na FACE TV, odmah nakon izricanja presude Ratku Mladiću, premijera dokumentarnog filma “Tomašica, grobnica fudbalera”.\nPromoviran film 'Djeca iza žice' povodom stradanja Bošnjaka Vrbanje\nDokumentarni film „Djeca iza žice“ autora Avde Huseinovića, koji je rađen u produkciji Saveza logoraša BiH, promoviran je u okviru obilježavanja 24. godišnjice stradanja Bošnjaka u bugojanskom naselju Vrbanja.


Ministrastvo građevinarstva i urbanizma izdaće lokacijsku dozvolu za gasovod “Južni tok” sledeće nedelje | Alphaenergy Belgrade\nMinistrastvo građevinarstva i urbanizma izdaće lokacijsku dozvolu za gasovod “Južni tok” sledeće nedelje\nalphaenergybg / November 8, 2013\nMinistrastvo građevinarstva i urbanizma izdaće lokacijsku dozvolu za gasovod “Južni tok”, najverovatnije, sledeće nedelje, izjavio je resorni ministar Velimir Ilić, napominjući da se čeka samo da Vlada Srbije usvoji izmene prostornog plana za ovaj infrastrukturni projekat.\nIlić obećava da će i građevinska dozvola biti izdata u najkraćem roku da bi radovi, kako je najavljeno, mogli da počnu između 20. novembra i 20. decembra, “u zavisnosti od obaveza predsednika Srbije i Rusije, čije se prisustvo očekuje na otvaranju gradilišta”.\n“Južni tok” je trenutno najveća investicija i sve što je u nadležnosti Ministarstva koje vodim odrađeno je na vreme. U poslednjih godinu dana nijedan projekat nije čekao zbog nas. Naprotiv, sve dozvole za koje smo nadležni izdate su najkasnije u roku do 30 dana”, rekao je Ilić za “Novosti”.\nNa konstataciju da se Srbija za godinu dana nije pomerila sa začelja svetske liste po izdavanju građevinskih dozvola, Ilić je naglasio da “Ministarstvo izdaje dozvole samo za velike infrastrukturne objekte, a sve ostalo je nadležnost lokalnih samouprava i to je pitanje za njih”.\n“Novi zakon o planiranju i izgradnji, koji je u proceduri, predviđa da se građevinska dozvola dobija na jednom šalteru, najkasnije u roku od 30 dana i da je startu besplatna. Ako taj rok lokalne samouprave ne ispoštuju, investitor ima pravo da se žali Ministarstvu i ministar može da izda dozvolu odmah”, rekao je on.\nNa pitanje kada će početi izgradnja deonica Koridora 11 od Obrenovca do Uba i od Lajkovca do Ljiga, za koje je zadužen kineski „Šandong”, Ilić je napomenuo da je vrednost tog posla koji se finansira iz kineskog kredita oko 340 miliona dolara, a obaveza Srbije je učešće od 10 odsto.\n“Ugovor o zajmu trebalo bi u Skupštini da bude ratifikovan 19. novembra. Tih 10 odsto učešća je predviđeno budžetom za narednu godinu, ali su Kinezi spremni da počnu radove i pre nego što se uplati avans. Projektna dokumentacija je završena, dozvole su spremne i izgradnja prvog tunela može da počne do kraja ove godine, a radovi bi punom parom krenuli na proleće”, rekao je ministar građevinarstva i urbanizma.\nIlić je kazao da je prezadovoljan kao napreduju radovi od Ljiga do Preljine.\n“Mesečno se izvedu radovi za oko 10 miliona evra, tačnije u ovoj godini biće odrađeno 50 odsto više posla od planiranog. Ova deonica, za koju su zaduženi Azerbejdžanci, sigurno će biti izgrađena pre roka”, rekao je Ilić.\nNa navode da ga kritikuju zbog predloga da se izda koncesija za auto-put Beograd – Požega, jer se koncesionaru za izgrađenih 50 kilometara ustupa pravo naplate putarine i na delu od 103 kilometra koje gradimo iz kredita, ministar je rekao da “država ne može više kreditno da se zadužuje, a auto-put mora da se izgradi”.\n“Vrednost posla je oko 600 miliona evra. Na delu od Surčina do Obrenovca treba da se urade most na Savi i petlje. Na toj deonici od 17 kilometara sa skupim objektima, od naplate putarine ne može da se isplati investicija. Deo od Preljine do Požege u dužini nešto više od 30 kilometara, najskuplji je, jer ima 3.700 metara tunela i 3.500 metara nadvožnjaka. Ako saobraćaj raste, što očekujemo, može da se smanji broj godina koncesije ili da se od tog viška otplaćuju krediti”, rekao je Ilić.\nIZVOR: Tanjug, 2013\nNovember 8, 2013 in Energy News, Serbian. Tags: Australia, Business, Dan Ilic, Giuseppe Rossi, Juan Guillermo Cuadrado, Serbia, Srbija, Velimir Ilić\nJužni tok duplo vredniji od ukupnih investicija u 2013.\nB92: Kosovo neće gasovod Niš-Priština\n← The benefits of building South Stream pipeline will not be seen overnigh\nBulgaria warns of new gas crisis →


Nova partija do kraja godine\nU Banjaluci je održan sastanak članova Nezavisnog demokratskog kluba u Narodnoj skupštini Republike Srpske, Nedeljka Čubrilovića, Spomenke Stevanović, Milana Dakića i Spomenka Stojanovića sa odbornicima DNS-a u gradovima i opštinama Republike Srpske, kao i sa dijelom članova Glavnog odbora ove stranke.\nSastanak je održan u prostorijama Narodne skupštine Republike Srpske, a sala nije bila dovoljna za sve odbornike pa su unosili stolice iz restorana.\nOkupili su se kažu, da "ispitaju stanje na terenu širom RS."\nOkupilo se oko140 ljudi, od toga 70-ak odbornika svih opština RS, a ostali su bili uglavnom članovi Glavnog odbora DNS-a koji nisu bili na današnjoj sjednici u Prijedoru. Sastanku nisu prisustvovali svi odbornici koji pružaju podršku Nezavisnom demokratskom klubu.\nSložni su u ocjeni da to nije "DNS koje je nekad bio", ali se nadaju da će ovu pariju izvesti na taj put.\nČubilović je rekao očekuje da nova stranka bude forimiran do kraja godine.\nPredsjedništvo DNS-a nedavno je iz članstva stranke isključilo Čubrilovića, Stojanovića, Dakića, Stevanovićevu i druge funkcionere, poslije čega je osnovan Nezavisni demokratski klub, te pokrenuta inicijativa za osnivanje nove političke partije.\nPristupaju novoj političkoj partiji\nOpštinski odbor DNS-a Čelinac istupa iz stranke


Reflektor - Izložba Obrenovići i njihovo doba - Vesti iz Kragujevca i Šumadije - Pressek.rs\nBy pressek, foto:screenshot Četvrtak, 14. februar 2019.\nNarodni muzej Kragujevac, Muzej rudničko-takovskog kraja i Narodni muzej Aranđelovac organizuju izložbu pod nazivom „Obrenovići i njihovo doba”. Postavka će biti otvorena u četvrtak, 14. februara, u kragujevačkom Narodnom muzeju, u Konaku kneza Mihaila, u 13 sati.\nAutori izložbe su Aleksandar Marušić, viši kustos istoričar, Muzej rudničko– takovskog kraja, Bojana Topalović, viši kustos istoričar, Narodni muzej Kragujevac i Zorica Petrović, MA, Narodni muzej Aranđelovac.\nIzložba „Obrenovići i njihovo doba”, biće dopunjena predmetima iz Zbirke istorijskog odeljenja Narodnog muzeja u Kragujevcu, a neki od njih do sada nisu nigde ni izlagani.\nPostavka koja kroz mnogobrojne predmete, dokumenta i umetnička dela predstavlja članove vladajuće dinastije Obrenović, upriličena je povodom praznika Sretenja - dana državnosti Srbije, a biće otvorena tokom sledeće tri nedelje.\nJoakim Vujić za Dan Knjaževsko-srpskog teatra\nNa Dan Knjaževsko-srpskog teatra, u petak, 15. februara, u 20 sati, premijerno će biti izvedena predstava „Negri ili Ljubov ko sočelovekom svojim“ po tekstu Joakima Vujića. Praizvedba ...


SAD: Uskoro naplata poreza za vozila po pređenom kilometru | Automobili - forum ljubitelja automobila\nSAD: Uskoro naplata poreza za vozila po pređenom kilometru\nDatum pokretanja 09.05.2014.\nU mnogim državama način oporezivanja automobila znatno je složeniji od jednostavne podele na "preko i ispod 2.000 kubika". Neke zemlje u obzir uzimaju i emisiju ugljen-dioksida, masu, snagu... Sada se razmišlja o tome da se kao merilo obračunava i kilometraža koju ste prešli.\nMnoge razvijene države, poput SAD, odobravaju poreske i druge olakšice vlasnicima automobila koji manje zagađuju okolinu. Kako je u Sjedinjenim Državama na putevima sve više takvih, ekološki prihvatljivih vozila, država se suočava sa smanjenjem prihoda koji se koriste za finansiranje saobraćajne infrastruktrure. Zbog toga vlasti u pojedinim saveznim državama planiraju da porez na automobile počnu da obračunavaju na osnovu pređene godišnje kilometraže.\nTako će u Oregonu 2015. započeti pilot program uz učešće 5.000 vlasnika automobila koji su dobrovoljno pristali da plaćaju 1,5 centi po pređenoj milji (1,6 km), umesto da plaćaju 30 centi po galonu (3,8 l) goriva, kao što je to sada slučaj. Sličan probni program uvešće i Kalifornija, Minesota i Nevada.\nIako je još uvek reč i pilot projektima u pojedinim saveznim državama, ova tema je stigla i do federalnog nivoa. Pred američkim Senatom se našao predlog da se pokrene probni program u čitavoj SAD, ali je on odbijen.\nPredstavnici iz manje naseljenih delova države smatrali su da se na taj način kažnjavaju stanovnici ruralnih krajeva koji su prinuđeni da svakodnevno prelaze velike razdaljine automobilom, dok bi vozači u velikim gradovima bili privilegovani.\nIako bi ovakav sistem oporezivanja vlasnika automobila bio pravedniji kada je reč o prikupljanju novca koji se koristi za putnu infrastrukturu, vozači hibridnih i električnih vozila bili bi oštećeni. Oni bi plaćali veće sume novca nego do sada, a deo beneficija koje ostvaruju kao vlasnici ekološki prihvatljivih automobila bio bi poništen.\nKod nas bi kilometraza isla u minus :vicevi\nJoš bi oni nama morali da plate? Kažeš lepo ja vozio u rikverc...\nxaxa, joj, kad god neko pomene kilometrazu u minus i voznju u rikverc ja se setim legendarnog filma Ferris Bueller's Day Off i scene sa Ferrarijem\nKo nije gledao film apsolutna preporuka :RpS_thumbup:\nJao da znas i ja isto se setim ovog filma i sto je fora nisam nikad znao kako se zove i kad objasnjavam ljudima svi me gledaju u cudu


OTVARANJE LIKOVNOG SALONA 30X30 U KULTURNOM CENTRU | ZR KLIK\nZrenjanin- U petak, 13. decembra u Kulturnom centru Zrenjanina, otvara se XIV Likovni salon 30X30. U okviru likovnog salona predstaviće se radovi najuspešnijih učesnika ovogodišnjeg Likovnog konkursa 30X30 koji je u septembru, ove godine, raspisao Kulturni centar Zrenjanina u saradnji sa autorom projekta mr Milutinom Mićićem.\nNa konkurs se prijavilo 202 autora iz Srbije, Hrvatske, BiH, Makedonije, Crne Gore, Slovenije i Italije. Konkursni žiri je odlučio da se na ovogodišnjem salonu izloži 159 radova. U okviru ceremonije svečanog otvaranja proglasiće se i najuspešniji učesnici konkursa – dobitnici nagrada.\nProgram počinje u 19 časova u izložbenom salonu KCZR. Likovni salon biće otvoren do kraja decembra 2019. Više o rezultatima konkursa i saopštenje žirija možete pogledati na www.kczr.org


Srpski član Predsjedništva Bosne i Hercegovine Milorad Dodik izjavio je danas, nakon razgovora sa predsjednikom Srbije Aleksandrom Vučićem, da je Srbija spremna da pomogne Republici Srpskoj i BiH, kada je riječ o osnovnim životnim namirnicima, kao i o lijekovima i medicinskom materijalu, u borbi protiv virusa korona.\n"Zahvalan sam predsjedniku Vučiću, sa kojim sam danas imao priliku da razgovaram o raznim modalitetima saradnje i pomoći, koja je potrebna Republici Srpskoj i BiH, kako bi se suočila i sanirala probleme u vezi sa virusom korona", rekao je Dodik.\nOn je istakao da Srbija, odnosno predsjednik Vučić, razumije probleme koje postoje u Republici Srpskoj i BiH.\n"Srbija je spremna da pomogne i Republici Srpskoj i Federaciji BiH u pogledu isporuke određenih količina pšenice, kukuruza, soje, što je neophodno za prehranu stanovništva, kao i da se za fabriku "Bimal" u Brčkom obezbijedi količina potrebnnih repromaterijala, kako bi se obezbijedila stabilna proizvodnja ulja u narednih nekoliko mjeseci", rekao je Dodik.\nOn je istakao da zahvaljući Srbiji i predsjedniku neće biti problema u vezi sa životno važnom robom, kao što je brašno, ulje, šećer..., ali i u vezi sa stočnom hranom.\nDodik je prenio da je sa Vučićem razgovarao i o tome na koji način bi mogli da se obezbijede određeni lijekovi i potrebni materijali za saniranje virusa korona.\n"Srbija, naravno, ima svoje izazove i probleme, ali vjerujem, i obećano je, da će se sagledati mogućnosti, da ćemo narednih nekoliko dana biti obaviješteni o tim količinama i šta je moguće da se da, vezano za lijekove i medicinski materijal", rekao je Dodik.\nOn je istakao da je zahvalan predsjedniku Vučiću, što, i pored problema koji su i u Srbiji vidljivi kao i svuda u svijetu, ima pažnju i osjećaj za Republiku Srpsku i čitavu BiH.\nDodik je dodao da je obaviješten da je u Beograd stigao i zahtjev za pomoć iz Goražda, za isporuku određene medicinske opreme.\nOn je rekao da se sa tim, naravno saglasio i da vjeruje da će zahtjev biti uslišen, ali i naveo da bi takve zahteve trebalo centralizovati preko vlasti Republike Srpske i Federacije.\n"To smo se dogovorili i na taj način ćemo se kretati u budućnosti", rekao je Dodik.\nObraćanje predsjednice Republike Srpske\nNema novih zaraženih virusom korona u Srpskoj


Vučić u Briselu; EU: Dijalog će ovoga puta biti drugačiji VIDEO\nIzvor: B92, 15.Jul.2020, 20:14\nBrisel -- U Briselu će u četvrtak biti održan sastanak predsednika Srbije Aleksandra Vučića i kosovskog premijera Avdulaha Hotija, uz posredovanje EU.\nTaj sastanak je prvi korak u obnovljenom procesu, koji, kako Tanjug saznaje, EU namerava da "intenzivira" od septembra i da ga vodi "na dva paralelna koloseka".\nJedan "kolosek" bio bi posvećen finalizaciji i konačnoj primeni svih onih sporazuma >> Pročitaj celu vest na sajtu B92 << koji su do sada potpisani, a nisu zaživeli ili nisu u potpunosti implementirani.\nDrugi kolosek je rad na sporazumu o sveobuhvatnoj normalizaciji.\nPredsednik Srbije Aleksandar Vučić je najavio da će biti reč o nestalima i raseljenima, te o imovini, odnosno regulisanju ekonomskih odnosa.\nIz izjava premijera Kosova Avdulaha Hotija moglo se čuti da će kosovski Albanci na to staviti i ratnu odštetu, vraćanje katastraske dokumentacije i, neizbežno, priznanje kosovske nezavisnosti.\nTokom pregovora koji su doveli do prvog Briselskog sporazuma, potisanog 2013. godine, pitanja imovine je ostavljeno za tzv Briselski sporazum 2, do koga nikada nije došlo.\nDanašnji sastanak u Briselu vide kao važan i prvi korak u obnovljenom procesu dijaloga, koji bi, prema očekivanjima EU, u narednim mesecima trebalo da rezultira konačnim, sveobuhvatnim pravno-obavezujućim sporazumom o normalizaciji odnosa.\nPrema informacijama Tanjuga, u EU, pred nastavak pregovora, insistiraju na tri poruke.\nPrva je da taj proces mora da bude "iznad domaće politike", a druga i treća su da obe strane treba da pripreme poziciju za pregovore, ali i svoju javnost za sporazum.\nU EU naglašavaju da posao neće biti lak i da bez političke volje obe strane neće biti ni sporazuma.\nZaključuje se da je Srbija u poziciji da mnogo toga postigne u narednom periodu, a da zna, kako se to navodi u Briselu, šta je za to potrebno da se uradi.\nU Briselu navode da nikome neće "zavrti ruke", niti limitirati moguće elemente rešenja.\nNezavisne Novine: U Briselu od danas dijalog, na dva paralelna kolosijeka\nRTS: U četvrtak nastavak dijaloga Beograda i Prištine, koje teme su na stolu\nBeta: Vučić: Razgovori sa Prištinom teški, ali ima napretka\nRadio Televizija Vojvodine: Vučić: Beograd posvećen dijalogu; Tražili smo da otvore arhive tzv. OVK


RTCG - Radio Televizija Crne Gore - Nacionalni javni servis :: Društvo :: Sa Eskobarom i o Pandora papirima i Telekomu\n09. 11. 2021. 19:41 >> 19:53 7\nDirektorica Mreže za afirmaciju nevladinog sektora (MANS) Vanja Ćalović Marković, uoči dolaska zamjenika pomoćnika državnog sekretara za Evropu i Evroaziju SAD-a Gabrijela Eskobara u Crnu Goru, kazala je za Portal RTCG, da će ukazati na značaj međunarodne saradnje u rješavanju najvažnijih afera korupcije i organizovanog kriminala. Eskobar će se prekosjutra sastati i sa predstavnicima NVO sektora u Crnoj Gori.\n"Ono što je ključno kada govorimo o ovom slučaju jeste pitanje da li je tamo bilo neke imovine jer prihvatićemo da teško možemo da vjerujemo predsjedniku države Milu Đukanoviću koji je više puta u javnosti dao netačne informacije o vlasništvu nad kompanijama, a u ovom slučaju konkretno nad ovim trastom. Tako da ti podaci moraju biti provjereni i potvrđeni", kazala je Ćalović Marković.\n"Mislim na podatke iz Pandora papira, ali i drugih slučajeva, kao na primjer Telekom, koje je naše tužilaštvo riješilo na način da je utvrdilo da samo oni tragovi koji dođu do Đukanovića nemaju nikakvih spornih tačaka. Znamo da je u Americi utvrđeno drugačije", istakla je ona.\n"Posebno ćemo ukazati i na dolazeće lokalne izbore, o situaciji u kojoj zakonska regulativa nije promijenjena, gdje su male šanse da to bude završeno do kraja godine, i o tim velikim prostorima za razne zloupotrebe koje su se dešavale i u prethodnim periodima", zaključila je Ćalović Marković.\nVanja Marković Ćalović SAD-CG Gabrijel Eskobar Pandora papiri\nLideri da odluče hoće li biti manjinske vlade\n17. 01. 2022. 23


Ovaj strip može da vam spase život – Bookvar\nLažni lekovi sadrže otrov za pacove, antifriz, prah cigle, a za fine glazure se koriste čak i farba za puteve i lak za parket\nČak 96 odsto lekova, koji se prodaju preko neregistrovanh sajtova, i više od 50 odsto medikamenata, koji se prodaju na crnom tržištu, lažno je i opasno po život. Osim što prilikom njihove upotrebe, sasvim sigurno, izostaje željeni efekat, oni mogu izazvati i toksične reakcije, pa i da izazovu gubitak života.\nS obzirom na to da je kupovina putem interneta i na crnom tržištu sve veća, Agencija za lekove i medicinska sredstva Srbije (ALIMS) i Agencija za lekove Italije (AIFA), u saradnji sa Evropskim direktoratom za kvalitet lekova i brigu o zdravlju Saveta Evrope, napravili su strip “Lana Tafi”. Strip, koji ima tri poglavlja, pre svega je, namenjen mladima, jer je među njima sve veća želja za mršavljenjem ili mišićavim telom, pa se samim tim ti lekovi najčešće i falsifikuju ali i kupuju putem interneta.\nOd tri različlite priče u stripu, koji će se deliti učenicima, jedna je namenjena mladima od osam do 11, druga tinejdžerima od 12 do 15 godina, a u trećoj se glavna junakinja, istražiteljka Lana Tafi, juri potencijalne ubice odnosno ljude koji falsifikuju ili prodaju falisfikovane lekove. Strip u formi interaktivne igre – priče sa više krajeva, informiše mlade kako da prepoznaju falsifikovane lekove, gde ih ne treba kupovati a na koji način treba dolaziti do njih.\nMagistar farmacije Pavle Zelić iz Agencije za lekove i medicinska sredstva Srbije, inače vođa ovog projekta, objašnjava da je strip urađen sa ciljem da se mladi, koji nabavljaju lekove preko interneta i društvenih mreža, obrazuju i upozore na opasnost od lažnih lekova.\n– Pokušali smo da gorku pilulu teških informacija upakujemo u zanimljivu oblandu interaktivnog stripa. Falsifikuju se svi lekovi, ali najčešće anabolički steroidi, lekovi za mršavljenje… Mladi ove proizvode koriste uglavnom u rekreativne svrhe i potpuno su nesvesni da time ozbiljno i dugoročno ugrožavaju svoje zdravlje – ukazuje Zelić.\nFalsifikovanje lekova je najbrže rastuća kriminalna delatnost na svetu sa ogromnom zaradom. Na svetskom tržištu, 10 odsto lekova je falsifikovano, a oni svake godine odnesu više od 100.000 života, kako zbog toksičnih efekta, tako i zato što su lažni pa nemaju prava dejstva.\nZa njihovu izradu, često se koriste toksične materije, pa se u lažnim lekovima mogu naći teški metali, antifriz, otrov za pacove, prah cigle, a boje se farbom za puteve i premazuju lakom za parket.\nUglavnom se falsifikuju takozvani lajf stajl lekovi, među kojima najčešće oni za lečenje erektilne disfunkcije i preparati za mršavljenje. Među falsifikovanim lekovima na srpskom tržištu, osim dijetetskih proizvoda, najviše je najskupljih medikamenata koji su uglavnom namenjeni obolelima od malignih bolesti, dijabetesa i drugih hroničnih bolesti a 75 odsto takvih proizvoda potiče iz Indije i Kine.


U Privrednoj komori od ministara, između ostalog, traže nove rokove. Vlada je predložila decembar, obećane olakšice za privrednike Zakonom o porezu na dobit - u Komori traže već u prvoj polovini ove godine. Umjesto u decembru – privrednici traže da novi Zakon o rokovima izmirenja novčanih obaveza Vlada usvoji u prvom kvartalu.\n"Dostavili smo sve ono što je bilo neodređeno, odnosno ono što smo vidjeli da je neophodno dodatno unaprijediti, dodatno definisati, dodatno precizirati rokove i nosioce", kaže Vladimir Blagojević, portparol Privredne komore RS.\nU sindikatu deset godina traže da se izjednače plate radnika sa visokom stručnom spremom u obrazovanju i kulturi sa platama radnika u drugim oblastima. Analizu stanja na terenu ministri predlažu za semptembar. Eventualno izjednačavanje plata - tek tamo negdje od 2019. do 2022.\n"Mogli bi ti rokovi biti i kraći ali se nadamo da će biti ispoštovani u narednom periodu", kazao je Dragan Gnjatić, predsjednik Sindikata prosvjete i kulture RS.\n"Tamo je isto rečeno 'pod uslovom da svi socijalni partneri budu za to'. E to, da svi socijalni partneri budu za to, to će biti najteži dio toga posla", rekao je Milenko Savanović, ministar rada i boračko invalidske zaštite u Vladi RS.


Koncert ansambla Kolo u Parizu i aktivnost Stalne delegacije Srbije pri Unesku – RASEJANJE.info\n11.04.2019 11.04.2019 Katarina\tAnsambl Kolo, Jelena Janković, Unesko\nKoncert ansambla Kola u Parizu\nStalna delegacija Republike Srbije pri Unesku imala je u ovoj godini više aktivnosti, kojima je nastojala da srpsko kulturno nasleđe približi međunarodnoj javnosti. Počelo se sa prezentacijom slave, praznikom porodice posvećenom svetitelju zaštitniku domaćinstva, koju je Srbija upisala na Uneskovu Reprezentativnu listu nematerijalnog kulturnog nasleđa čovečanstva. Prikazan je video materijal o slavi, a potom su predstavnici Stalne delegacije pripremili slavsku trpezu, koja je važan segment proslavljanja sveca kao zaštitnika srpske porodice.\nPotom je organizovano predstavljanje srpske etno muzike i nacionalne kuhinje. Muzičko veče u prostorijama srpske delegacije je vodio muzikolog Vojin Jarličić. Posebnu pažnju Jarličić je posvetio muzici sa Kosova i Metohije, dok je ansambl “Kolo” iz Beograda izveo pesmu “Bilbil pile, ne poj rano”. Gde su Srbi, tu je i hrana, pa je organizovano predstavljanje nacionalne kuhinje Srbije uz prikaz materijala Turističke organizacije Srbije “Hrana za dušu”. Gosti su mogli da probaju i specijalitete, koje su pripremili članovi Stalne delegacije pri Unesku.\nSrpske igra u Palati Unesko\nPoslednja u nizu aktivnosti krajem marta, bila je koncert ansambla Kolo iz Beograda u dvorani Palate Unesko u Parizu. Koncert je organizovan u saradnji sa Partenon – Akademijom za grčke plesove i tradiciju iz Pariza, uz pokroviteljstvo Ministarstva kulture i informisanja Republike Srbije i diplomatskih misija Srbije i Grčke pri Unesku.\nSala za 1400 osoba je bila popunjena do poslednjeg mesta. Gledaoci su uživali u divnom i bogatom programu igrača Kola, koji su na vrlo upečatljiv način prezentovali ionako bogato srpsko kulturno nasleđe. Sam značaj nastupa ansambla Kolo u Unesko palati u Parizu je bio veliki iz razloga što je krajem 2017. godine srpsko kolo upisano na Uneskovu Reprezentativnu listu nematerijalnog nasleđa čovečanstva.\nOd 2017. srpsko kolo je na listi Uneskove Reprezentativne liste nematerijalnog nasleđa čovečanstva\nPosetioci koncerta u Parizu su mogli da uživaju i da se dive tradicionalnim igrama iz Srbije. Četrdeset sedam mladih igrača je dva sata izvodilo razne srpske igre kao što su Bosilegradsko krajište, Dubočke Kraljice, Starobosansko nemo kolo iz Glamoča i Svadbeni običaji iz sela Koretište. Prisutni su se divili spletu igara iz Srbije i oduševljeno su reagovali na skoro svaki pokret profesionalnih igrača. Mladi iz Kola su, kao i uvek na koncertima, bili veseli i sigurni pri svakom pokretu. Za Desu Popović iz Pariza predstavnici ansambla Kolo iz Beograda su u svakom trenutku prisutnoj publici pokazivali ljubav prema igri i muzici, igračku kreativnost, ritmičku osećajnost i entuzijazam. Publika je pokazala da ceni uloženi napor i trud igrača.\nPredstavnici ansambala Kolo i Partenon su nakon ovog zajedničkog poduhvata najavili nastavak saradnje i nove zajedničke akcije. Divne momente sa koncerta zabeležila je mlada fotografkinja iz Beograda, Jelena Janković.\n← Ustupite ili pozajmite predmete i sećanja Narodnom muzeju u Valjevu\nFotografkinja Jelena Janković svojim umetničkim delima osvaja svet →\nAustrijski savez srpskog folklora zvanično registrovan


Šarović: Palmer nije bio zainteresovan ni za Dodikovu, ni za Komšićevu ideju - Kosovo Online\n10. Septembar 2020. • 21:46\nSpecijalni izaslanik državnog sekretara SAD Metju Palmer, tokom posete Sarajevu "nije bio zainteresovan za ideju" srpskog člana Predsedništva BiH Milorada Dodika da se Ambasada BiH seli iz Tel Aviva u Jerusalim, "niti ga se dojmila inicijativa hrvatskog člana Predsedništva BiH Željka Komšića da na dnevni red bude stavljeno priznanje Kosova".\nTo je posle posete Palmera izjavio predsednik Srpske demokratske stranke (SDS) Mirko Šarović, javlja Beta, a prenosi N1.\n"Očito je da Palmer dobro zna da su to samo domaća posla - političke igre smišljene za kratkoročnu upotrebu, a i svi u ovoj zemlji znaju krajnji ishod ovakvih Dodikovih 'inicijativa'", kazao je Šarović, saopštila je SDS.\nŠarović smatra da se neće desiti ništa, osim što će se u naredna dva meseca "prebrajati oni koji su za i protiv jedne i druge priče", a Republici Srpskoj "verovatno predstoji još jedna odluka o vitalnom nacionalnom interesu".\n"Iste igre gledamo već peti ili šesti put, a da li smo shvatili o čemu se zapravo radi, drugo je pitanje", rekao je Šarović.\nMirko Šarović Metju Palmer BiH Kosovo\nDodik će tražiti premeštanje ambasade BiH iz Tel Aviva u Jerusalim\nSrpski član Predsedništva BiH Milorad Dodik najavio je da će već u ponedeljak Predsedništvu BiH uputiti zahtev da BiH ambasadu u Izraelu iz Tel Aviva premesti u Jerusalim, prenosi N1.\nKomšić: Nećemo dozvoliti da se rešenje za Kosovo veže za BiH\nDodik: Papir o priznanju Kosova automatski bi povukao status Republike Srpske


Kinesku vakcinu "Sinofarm", na najvećem punktu za vakcinaciju na Beogradskom sajmu, primili su generalna sekretarka predsednika Suzana Paunović, šef kabineta Ivica Kojić, savetnica za zdravstvo Verica Lazić, te deo zaposlenih u pres službi, koji su se odlučili za kinesko cepivo, kao i pripadnici predsednikovog obezbeđenja "Kobre".\nNakon što je primila vakcinu, Paunović je rekla da se dobro oseća i da nema nikakve tegobe.\n- Sačekali smo da otpočne proces masovne imunizacije građana, da zajedno sa njima primimo vakcinu, dok su pre nas vakcine primili oni kojima su bile i potrebnije - rekla je Paunović za Tanjug.\nOna je pozvala sve građane da prime vakcinu i tako pomognu da se u Srbiji što pre završi proces imunizacije.\n- Na taj način ćemo spasiti svoje i živote svojih najmilijih i pomoći da se naša zemlja u narednom periodu još brže i jače ekonomski razvija - rekla je Paunović.\nPredsednik Vučić rekao je u više navrata da su se njegovi saradnici odlučili za vakcine različitih proizvođača, ali da će se svakako svi vakcinisati, kao i on sam, verovatno već za vikend.